
Segun Minister Maduro, a informa Parlamento di 
Aruba tocante donacion na Qredits 


Siman pasa den Parla- 
mento di Aruba tabatin 
reunion publico ariba e 
topico di donacion cu Go- 
bierno di Aruba a haci na 
Qredits Aruba durante 
pandemia. Durante e re- 
union a bin algun punto 
pa dilanti y Minister di 
Finanzas y Cultura, cu 
tambe 
tabata 
Minister 
di Economia e tempo ey, 
Xiomara Maduro, a tene 
un conferencia di prensa 
ayera mainta pa aclaria e 
puntonan cu ta rondona e 
topico aki. 


Maduro a recorda cu na april 
2020 Aruba a cuminsa en- 
frenta e pandemia di CO- 
VID-19. Dia 15 di maart 
Aruba a cera su fronteranan y 
cu esaki e economia di Aruba 
ta perde su entrada principal, 
cual ta turismo. 


Na e momentonan ey, Mad- 
uro a remarca, yudansa tabata 
wordo pidi for di tur caminda 
y pa e momento ey, segun el a 
indica, ya caba gobierno taba- 
ta trahando hunto cu un eki- 
po pa wak kico ta e yudansa 
cu gobierno por brinda, sobre 
todo na companianan chiki- 
to, ya cu 90% di economia di 
Aruba ta consisti di compani- 
anan chikito y mediano 


El a splica cu nan a traha pa 
entre otro por brinda alivio 
fiscal, pero banda di esaki 
tambe pa por brinda un alivio 
special na e companianan 
chikito y mediano. Aki ta ca- 


minda cu e yudansa di cuater 
mil foirn pa kwartaal a bin 
aden y a cuminsa dia 29 di 
april 2020. 


Hunto cu esaki, Minister 
Maduro a agrega, nan a haya 
un peticion riba 16 di april 
2020 cu un peticion di parti 
di Qredits Aruba na unda 
cu Qredits aa indica cu nan 
ta dispuesto pa brinda mi- 
crocredito special pa compa- 
nianan chikito durante pan- 
demia. 


Segun Maduro a informa, 
Qredits a indica cu nan lo 
kier brinda un yudansa den 
microcredito pa yuda surpa- 
sa e pandemia na un interes 
hopi reduci pa clientenan 
nobo. 


“Gobierno a evalua e peticion 
aki y a pidi departamento 
economico pa nan yuda den 
e parti aki, pero tambe depar- 
tamento di finanzas pa haci 
e yudansa aki posibel. Asina 
a yega na brinda e asistencia 
aki y a trece tambe dilanti na 
conocemento publico cu esa- 
ki lo tuma luga,” el a remarca. 


Minister Maduro a demostra 
cu documentonan oficial cu 
dia 1 di juni 2020, a manda 
un carta hunto cu Minister 
Presidente di Pais Aruba pa 
informa Parlamento di Aruba 
kico ta wordo haci, cual ta e 
medidanan cu nan ta tuma 
pa por yuda economia di pais 
Aruba pa por wanta e pan- 
demia, kico ta bay ta e sosten 


financiero, cu tabata wordo 
duna caba y asina por brinda 
e asistencia. 


El a sigui splica cu hunto cu 
esaki mester tin tambe un 
trayecto pa formalisa e ayu- 
do aki, pero debi na e situa- 
cion di urgencia cu tabatin e 
tempo ey, a tuma e decision 
pa brinda e ayudo prome y 
despues bin back na e parti 
di formalisa e ayudo, no sola- 
mente den presupuesto di 
aña 2020, pero tambe pa sigui 
cu e parti di proceso legal. 


E mandatario a indica cu den 
e carta a splica cu lo duna 
diferente forma di ayudo, en- 
tre otro FASE, loonsubsidie, 


MKB, cu ta e cuater mil flo- 
rin pa kwartaal, alivio fiscal y 
tambe e donacion na Qredits. 
Manera a menicona caba, 
siman pasa a tene reunion 
publico den Parlamento pa 
asina formalisa debidamente 
e yudansa di 250 mil florin 
cu a duna na Qredits. Den e 
documento oficial cu Min- 
ister Maduro a mustra tin 
dos articulo, un di nan ta e 
proyecto actual cu Minister 
Geoffrey Wever ta bezig cune 
cu Qredits y den e segundo 
articulo tin e sumanan exacto 
cu a wordo brinda na Qredits. 


El a remarca cu e ayudo cu 
Gobierno di Aruba a duna 
Qredits mas di 100 compa- 
nia chikito a wordo yuda cu 
un suma total di tres miyon 
florin pa e companianan aki 
por a surpasa e pandemia. E 
yudansa di gobierno ta locual 
cu a yuda cubri e parti di in- 
teres pa asina e companianan 
aki no a kibra. 


“Awo lo bisa kico ta a ba- 
lor agrega di a yuda? E balor 
agrega ta, bay back un rato na 
e tempo di pandemia y pensa 
con lo tabata si 100 compania 
chikito lo a kibra? Kico lo a 
para di e famianan aki? Ken 
lo mester a yuda e famianan 
aki? Pasobra na e momento 
ey nos tur sa cu e tabata un 
momento hopi duro, cu has- 
ta companianan grandi a sera 
nan porta, a manda hendenan 
riba Fase. Nos tur ta corda 
con esey tabata,” Minister 
Maduro a recorda. 


El a enfatisa cu na momento 
cu a informa Parlamento di 
Aruba di locual lo tuma luga, 
no tabatin reunionnan pu- 


blico normal tampoco y no 
por haci un spoedoverleg na 
e momento ey pa motibo di 
e situacion cu full e isla tabata 
aden. 


Maduro a agrega cu presu- 
puesto di aña 2020 a wordo 
aproba 
unanimamente 
pa 
Parlamento di Aruba locual 
kiermen cu tur fraccion den 
parlamento, tur parlamen- 
tario a bay di acuerdo cu 
presupuesto 2020 y a bay di 
acuerdo pa por brinda e ayu- 
do aki, entre otro e ayduo na 
Qredits. 


E minister a menciona tam- 
be cu den e debate publico 
a bin preguntanan pa dilanti 
cu tabata insinua cu como 
minister di finanzas, y tambe 
economia e tempo ey, a haci 
cosnan robes. 


“Importante di awe ta cu mi 
ta bin dilanti pasobra mi a 
mira caba e wega politico kier 
wordo haci, caminda cu kier 
tilda mi persona como Min- 
ister di Finanzas di a regala 
placa sin cu esaki a pasa Par- 
lamento. Esaki no ta berdad, 
mi a mustra e papelnan,” el a 
señala. 


El a indica cu esaki ta dem- 
ostra cu durante pandemia 
nan no a perde cabez y cu 
nan a tuma decisionnan di 
cual nan a informa Parlamen- 
to debidamente y, segun el a 
sigui splica, nan a percura pa 
e presupuesto a wordo apro- 
ba, cual a wordo aproba un- 
animamente y aworaki nan a 
bay na e parti di e formalisa- 
cion di e donacion cu a wor- 
do duna na e momento ey. 

Diferente organisacion y sindicato preocupa pa aumento 
di awa y coriente cu a bira permanente 


Ayera tardi na Aruba Trading and Industry Associa- 
tion (ATIA), hunto cu otro organisacion y sindica- 
tonan a haci un conferencia di prensa pa papia to- 
cante e aumento di awa y coriente cu a tuma luga seis 
luna pasa. E organisacionnan aki a uni pa informa cu 
dia 1 di februari ultimo nan a manda un carta pa Go- 
bierno di Aruba na unda te ainda nan no a haya un 
contesta. 


Pa e motibo ey nan a dicidi di haci e conferencia pa asina ey 
informa riba diferente hechonan cu ta sosodiendo, e carta 
a wordo firma door di AHATA, ATIA, Comerciantenan 
Uni y otro como gremio comercial, di e sindicatonan SPA, 
SADA, FTA, ABV, SIMAR, STT y OPPA. 


Frank Ponson presidente di Comerciantenan Uni a splica 
cu nan ta preocupa pa motibo cu comunidad a mira un au- 
mento di tarifa substancial pa awa y coriente, el a señala cu 
nan a sinta cu minister di Energia Glenbert Croes, director 
di Utilities Aruba N.V Anthony Rojer y director di WEB 
Alfredo Koolman na unda a bin dilanti cu e aumento cu 
supuestamente tabata pa un periodo di seis luna, un periodo 
di tempo cu a pasa a caba y cu aworaki no a scucha nada mas 
di esaki, “esey pa nos ta hopi preocupante pasobra awor nos 
mester sa si e ta bay keda of no, si bo no ta bay bah’e bo tin 
cu bin dilanti mustra nos e cifranan di WEB,” Ponson a bisa. 


Igualmente el a señala cu e prijs di bari di petroleo no a subi 
den e tempo aki pero e prijsnan di Aruba si ta halto, ademas 
tin e saving di e boilernan di WEB nan ta puntra con e pri- 
jsnan ta sigui halto asina sin cu nan no por haya contesta pa 
esey. 


Di su parti, Tisa Lasorte a expresa cu prijs di awa a subi cu 
26% y prijs di coriente cu 24% lo cual a afecta tur hende y 
no solamente ta algo di comercio so, “tur hende na Aruba 
ta pagando demas, por ta e hende a repar’e mas na augustus 
y na september tabata mas calor y tabatin mas consumo y 
awor por ta nos ta pagando un tiki menos awor pero esey no 
ta pasobra e tarifanan tabata mas abou, nos mester corda cu 
ainda nos ta pagando hopi demas y esey por ta un placa cu 
un hende por ta pagando pa un otro necesidad na nan cas, 
ora un minister ta bisa bo cu nan ta bay revisa e problema 
y duna nos mas informacion y baha e prijsnan back, mester 
por kere nan, nan ta nos gobernante pero claramente awor 
nan ta demostra cu nos no por kere nan.” Lasorte a sigura. 


Shete luna a pasa cu nan a hisa e tarifanan manera el a co- 
menta y heavy fuel oil su prijs tambe a baha caba na unda 
nan ta pidi pa wak e finanzas di WEB pa asina wak e motibo 
di pakico e tarifanan aki mester keda halto pa nos comuni- 
dad. 


Di banda di e gremionan sindical, Edward Maduro pres- 
idente di sindicato SADA a bisa cu nan tambe a sinta cu 
minister Croes na unda nan a palabra hunto cune y otro 
dirigentenan di companianan estatal cu mester bin cu un 
tipo di vangnet social tambe pa esnan cu ora cu ta pasa den 
dificultad por yega na fin di luna. 


Ivo Valdes di sindicato OPPA a señala cu esaki tambe ta afec- 
ta hopi e pensionadonan vooral esnan cu tin solamente un 
pension “awor riba dje, awa a subi, coriente a subi y nos tin 
cu paga pa nos remedi y esey ta un abuso.” 


Diferente carta nan tambe a manda pa gobierno pero tam- 
poco nan a haya contesta y nan kier sinta na mesa manera 
Valdes a sigura, “e placa cu nan a kita durante dos aña cu ta 
50% di nos geleidbedrag di fin di aña, no ta un placa cu ta un 
regalo e ta, e ta un debe cu gobierno tin cu pensionadonan, 
mi ta kere cu mirando e preocupacion di tur e gremionan 
presente mi ta kere cu gobierno mester cuminsa haci algo 
si pasobra Aruba a bira caro y nos pensionadonan ta den 
pobresa.” 


Potretnan di archivo. 

Diaranson 8 di maart ta dia Internacional di Hende Muhe 


Otro 
siman 
diaranson 
8 di maart 2023 mundo 
completo ta celebra e Dia 
Internacional di Hende 
Muhe. Un dia special y 
completamente dedica na 
tur e sernan femenino y cu 
ta alsa e generacionnan di 
pasado, presente y futuro. 


Den 2022 UNESCO a uni 
cu e Nacionnan Unu pa 
celebra e dia special aki cu 
e lema "Igualdad di genero 
awe pa un mañan sostenibel", 
reconociendo e contribucion 
di muhenan y muchanan di 
henter mundo cu ta lideran- 
do e carga den e adaptacion, 
mitigacion y respuesta na e 
cambio climatico, pa construi 
un futuro mas sostenibel. 


E prome dia Dia Internacio- 
nal di Hende Muhe a wordo 
celebra na Merca dia 28 di 
februari 1909, ora cu a con- 


voxq e protesta di e traha- 
donan di industria di textil 
y muhenan di e Partido So- 
cialista di Merca cu a protesta 
contra e condicionnan di tra- 
bou na New Yorm na 1908. 
Na 1917 e muhenan na Rusia 
a protesta y lucha pa "Pan y 
Paz" riba e ultimo diadomin- 
go di maart, cu a cay riba un 
8 di maart den e calendar gre- 
goriano, hibando asina na e 
adopcion di e voto femenino 
na Rusia. 


Audrey Azoulay, directora 
general dI UNESCO, a in- 
dica cu e aña aki e Dia Inter- 
nacional di Hende Muhe ta 
dedica na aplaudi e genera- 
cion nobo di muhenan jong 
pa e balentia cu nan ta mustra 
ora na papia, sirbi di inspira- 
cion pa demas hende muhe y 
cu ta mobilisa cu vision pa un 
futuro mas sostenibel. 


No ta permiti pa huma sigaria den area di Hospital Dr. Horacio Oduber 


Ayera 
mainta 
durante 
un conferencia di prensa 
di minister di Turismo 
y Salud Dangui Oduber 
conhuntamente cu hun- 
ta di Directiva di HOH, 
Jacco Vroegop hunto cu 
Gregory Croeze a ofrece 
un conferencia di prensa 
pa asina ey papia mas to- 
cante e noticia aki. 


Minister Oduber a señala cu 
esaki ta un ehempel pa tur e 
instancianan y companianan 
di gobierno. E ta un stap im- 
portante den cuadro di e im- 
plementacion di “Landsver- 
ordening Beperking Tabaks- 
producten (AB 2016 no.41)”. 


Manera ta conoci e ley aki a 
drenta na vigor dialuna 2 di 
mei 2022, e ley aki ta prohibi 
na tur menornan di 21 aña pa 
cumpra, usa of pa traha den 
areanan cu ta bende produc- 
tonan di tabaco, tambe e ley 
aki ta prescribi cu ta prohibi 


pa huma den un edificio of 
area cu ta accesibel pa tur 
hende. 


Pa e motibo aki HOH a di- 
cidi pa implementa e ley ca- 
minda no ta permiti pa huma 
sigaria, sigaria electronico of 


cualkier otro producto cu tin 
como contenido tabaco riba 
tereno di HOH, LABHOH 
y Bloedbank, tampoco paden 
di edificio, incluyendo e area 
di parkeo y policlinicanan. 
Minister Oduber a señala 
cu e ley cu ta limita e uso di 
productonan di tabaco ta un 
di e aspectonan importante 
den Aruba su plan nacional di 
prevencion den salud, cu ta 
dedica na mehora e calidad di 
bida, servicio y salud di Aru- 
ba su comunidad. 


Di su parti Jacco Vroegop 
di Hunta di Directiva a se- 
ñala cu “HOH, LABHOH y 
Bloedbank tin como punto di 


enfoke brinda e miho cuido y 
servicio posibel na nos pash- 
entnan y clientenan. E salud 
di nos empleadonan, pash- 
entnan y bishitantenan ta 
nos prioridad y p’esey como 
e unico hospital riba e isla y 
pues tambe embahadornan 
di cuido di salud na Aruba a 
tuma e decision pa haci Hos- 
pital liber di huma y pues 
no sigui facilita humamento 
mas.” segun el a señala. 


Hospital ya pa algun luna ta 
trahando duro dunando in- 
formacion y ofreciendo cole- 
ga trayecto di coaching si nan 
tin interes pa stop di huma 
lidera pa e specialistanan di 
pulmon. Tambe a traha riba 
un plan si encaso un pashent 
admiti den HOH tin un of 
otro adiccion na un producto 
di tabaco con lo anda cu esaki 
y ki caminda lo por cana pa 
brinda asistencia. 


Ta importante pa menciona 
cu ta den ley pa personanan 
no mag di huma riba instan- 
cianan publico, den caso cu 
un persona ta drenta huma 
den algun area di hospital, 
Gregory Croeze miembro di 
directiva tambe a sigura cu lo 
tin personal encarga cu ta bay 
acerca e persona aki pa pidi 
stop di huma y si den caso lo 
yega asina leu, nan lo mester 
envolvi cuerpo policial den 
esaki pa motibo cu hospital 
mes por haya boet pa esaki. 

Sindicatonan kier... 
Keda den pasado...? 


Sindicatonan cu ta representa empleado publico a 
cuminza move contra e plan di gobierno pa intro- 
duci un evaluacion moderniza pa tur empleado 
publico, basa riba prestacion. Realmente tabata 
spera e reaccion sindical hopi dia caba, pero awor 
nan ta cumpliendo cu nan papel di boga pa interes 
di e empleado publico. Esey pues ta nan deber y 
derecho. 


Sin embargo, deber y derecho no ta kita cu, mane- 
ra cualkier partido den un caso asina, nan tambe 
mester trata di mantene cierto obhetividad. Nos 
ta comprende cu nan tin obhecion contra forma 
y contenido di e cambio di sistema di evaluacion. 
Pa cuminza cu e forma, nos por imagina esaki, 
pasobra manera semper gobierno como bon hun- 
gador di poker, ta gusta tene su cartanan pega na 
pecho, y te na ultimo ta informa comunidad di e 
cambio historico aki. Sin mas, gobierno por a haci 
mihor trabao den e asunto aki. Di otro banda, 
nos ta comprende cu gobierno no ta trece esaki 
como un ‘logro’, cu tur e adorno publicitario di 
custumber, pasobra e ta un acuerdo cu Hulanda 
den e Landspakket, cu aparentemente a conveni 
cu mester tuma lugar. 


Cu COHO o sin COHO, manera a anuncia 
e acuerdonan pa reforma di aparato publico ta 
sigui, sin duda algun bao di presion Hulandes. 
Nos no ta señala e presion ey como algo malo, al 
contrario, ta gobierno di Aruba mester sinti ber- 
guenza cu nos a yega te na aña 2023 cu un sistema 
di evaluacion di empleado publico cu realmente 
bo no por yama un sistema decente. Ta parce cu e 
sindicatonan ta lubida ta con te awe un gran parti 
di e empleadonan publico tabata sufri bao di un 
sistema di evaluacion totalmente intransparente, 
unda simpatia politico, o ausencia di esaki, tabata 
determinante pa locual un empleado tabata logra 
cu su ‘bevordering’. Pa cualkier persona cu dos 
placa di conocimento di recurso humano ta un 
horor haya sa con gobierno di Aruba, e partidonan 
politico grandi principalmente, tabata anda cu 
nan personal. Nos por corda, di mas di trinta aña 
pasa, conversacion cu personal di loke awe yama 
DRH, tocante e manera absurdo di gobierno di 
evalua personal. E tempo ey caba tabatin hende 
den servicio di gobierno cu tabata comprende 
bon cla cu e cosnan aki no por a keda asina. A 
tuma gobierno tres decada y presion – oportuno o 
oportunista - Hulandes pa por fin nos mira awor 
un cambio asina. 


E pregunta cu e sindicatonan mester contesta 
promer cu tur otro: pakico nan kier defende e 
sistema nefasto di patronahe y abuso cu e poder 
politico a mantene intacto te awe? Si un sindicato 
su tarea principal ta defende interes di su mem- 
bresia, y mas en general tur empleado, nan por 


ta contra e forma, e manera cu gobierno a hacie, 
pero no por ta contra cu porfin ta introduci un 
sistema di evaluacion cu den cualkier institucion 
o compania cu ta respeta su mes ta un ‘no-brain- 
er’. 


Cu esaki nos mester conclui cu trabao y respon- 
sabilidad di sindicato a caba? Sigur cu no. Tin un 
tarea importante pa nan den acompaña y guia nan 
miembronan den e proceso di evaluacion, paso- 
bra abuso y patronahe politico no ta termina aki. 
E diferencia lo ta cu ta bay traha den un setting 
mas formaliza, unda gobierno tin di percura pa 
un sistema di descripcion di cada funcion den 
cada departamento, na cual tanto e empleado pu- 
blico, dirigente di departamento, sindicato y po- 
liticonan mester atene. E cambionnan necesario 
den e departamentonan no ta bay cana bon desde 
inicio. Tur mal custumber y mala maña, tambe di 
superiornan den e aparato, di origen personal y/o 
politico, lo ta grandemente presente ainda y no ta 
desaparece sin mas, djis pasobra tin un sistema di 
evaluacion nobo. Di otro banda, e probabilidad 
di haya evaluacion husto, a base di trabao entrega, 
lo bira mas grandi. Aki ta unda trabao di boga pa 
interes di miembro ta continua, pasobra e proceso 
di evaluacion conoce e asistencia di un consehero 
pa e empleado, cu por ta e sindicato. 


Nos por a comprende cu e sindicatonan tambe ta 
contra cu den e actual decreto a haci mas facil pa 
termina empleo di un empleado publico cu no ta 
presta manera por spera di su persona. No ta nec- 
esario pa fulmina contra esaki, pasobra e caminda 
– negativo – pa yega na retiro ta keda largo (tres 
aña por lo menos) y no ta tuma lugar si no tin 
un prestacion negativo continuo di e empleado 
concerni como base. Retiro a base di no presta na 
trabao ta tuma lugar tur parti di mundo y e em- 
pleado publico na Aruba no mester di ta un ex- 
cepcion. Na Aruba cualkier empleado den sector 
priva por haya retiro, despues di evaluacion di un 
peticion di dunador di trabao dilanti un comision, 
institui pa ley. Sindicatonan ta contra esey? No, 
toch? 


Por ultimo, algo tocante e proceso pa yega na e 
cambio importante aki, cu ta encera obligacion, 
y DERECHO, pa e empleado publico, especial- 
mente esun cu no tin caretiya politico, pa percura 
pa evaluacion y promocion husto ora tin merito 
pa esey. Sindicatonan a sinta cu nan miembronan 
pa splica nan tur pro y contra di e cambio aki cu ta 
absolutamente necesario? O nan tambe a adopta 
e sistema intransparente di nos politiconan, di 
semper informa lo minimo? Lo ta recomendable 
pa sindicatonan cuminza prepara pa nan tarea, no 
nobo, pero si redefini, di asisti nan miembronan, 
envez di keda biba den pasado. 

Minister Glenbert Croes durante su bishita na Hulanda 
A bishita varios compania cu ta invirtiendo den energia limpi 


Durante conferencia di 
prensa di gobierno, Min- 
ister Glenbert Croes a 
elabora riba su bishita na 
Hulanda pa loke ta trata e 
tema di Hydrogeno. 


Minister Croes a indica di a 
bishita Groningen Airport 
Eelde di Hydrogen Valley 
mihor conoci como e "Hy- 


drogen Valley Airport", na 
unda por a mira varios com- 
pania manera Airbus cuminsa 
inverti den avionann cu lo 
mester bula den futuro a base 
di "fuel" limpi. Tambe a mira 
diferente 
componentenan 
manera panelnan solar y mo- 
linanan, meymey di e pista di 
salida y di aterisahe, cu ta ser 
uza pa genera electricidad. 


Minister Croes a bishita 
tambe e "Public Transport 
Authority" na Groningen cu 
yama Qbuzz, na unda por a 
mira busnan cu ta core riba 
hydrogeno. E beneficio di 
core riba hydrogeno ta cu un 
persona por core pa e mesun 
gasto, un distancia hopi mas 
largo compara cu gasolin. No 
solamente esaki ta bon pa e 


medio ambiente pero benefi- 
cioso pa e situacion econom- 
ico di cada persona. 


Otro compania cu Minister 
Croes a bishita durante su es- 
tadia na Hulanda ta Holthau- 
sen Clean Technology. Aki- 
nan Minister Croes a indica 
di por a admira un Hesla, 
cu ta un Tesla cu ta core riba 
hydrogen. Tambe por a wak 
e bus- y ekiponan pisa cu ta 
core riba hydrogen. 


Tambe Minister Croes a 
bishita e waf di Eemshaven 
na unda por a mira meymey 
di e waf, molinanan di biento, 
panel solar, "tank farms" y fa- 
cilidadnan di produccion cu 
tambe lo bay den transicion 
pa energia limpi. E area aki di 
Eemshaven a wordo designa 
pa tur inversion ta di electri- 
cidad limpi. Aki ta unda cu 
ta genera y produci un ter- 
cera parti di electricidad pa 
Hulanda completo. Mirando 
con hopi energia ta yega na e 
zona aki, e compania mundi- 
almente conoci manera e.o. 
"GOOGLE" a dicidi di pone 
su centro di dato na e locali- 
dad ey. 


Minister Croes a splica cu 
esaki ta e vision cu gobierno 
tin pa loke ta e "Aruba Hy- 
drogen Valley" y ful e zona di 
refineria. Tur loke ta mustra 
bieu lo wordo reemplasa pa 
facilidadnan di produccion 
moderno na unda lo no tin 
huma preto mas, cual ta di 
beneficioso pa Aruba y su 
medio ambiente. 


Pa Gobierno di Aruba tabata 
un honor di por a cera conoci 
cu sr. Patrick Cnubben cu ta 
e arkitecto di ful e desaroyo 
di hydrogeno pa Hulanda y 
paisnan nordico den Norte 
di Europa. Tambe Minister 
Croes ta contento di por ta- 
batin e oportunidad di bishita 
e 
diferente 
companianan 
cu ta invirtiendo den ener- 
gia limpi. Minister Presi- 
dent Evelyn Wever-Croes 
tempo cu e tabata e minister 
encarga cu energia, a inclui 
hydrogeno den su plannan. 
“Y mi ta reconoce e pasion 
di mi coleganan di RAIZ pa 
cu hydrogeno y p’esey como 
Minister di Energia, mi ta 
contento di por ta e motor pa 
haci e vision aki un realidad.” 


Prome Minister a reuni cu embahadora di Merca na Hulanda pa trata 
temanan di cooperacion entre Aruba y Merca 


E siman aki Prome Minister Evelyn 
Wever - Croes a reuni cu Embahado- 
ra di Merca na Hulanda sra. Shefali 
Razdan Duggal kende ta na Aruba. 
Ta apenas algun luna cu sra. Razdan 
Duggal ta ocupa e funcion como em- 
bahadora di Merca na Hulanda y e kier 
a cera conoci cu Aruba y intercambia 
riba diferente tema. 


Un di e temanan cu a trata ta e situacion di 
frontera cu Venezuela y con ta bay atende 
cu esey. Merca a ofrece su ayudo den esaki 
y a dialoga tocante esey. Un otro tema cu a 
trata ta recuperacion di Aruba en general, 
turismo, inversionnan economico y diver- 
sificacion di economia. Prome Minister 
Wever - Croes a splica e embahadora to- 
cante e oportunidadnan pa Aruba diversi- 
fica riba tereno di energia, cual ta un area 
cu Merca ta hopi interesa pa inverti den dje. 
Ademas a elabora tocante e plannan di Min- 
ister Glenbert Croes y e Hydrogen Valley. 
Banda di esaki Prome Minister informa sra. 
Razdan Duggal tocante e situacion preo- 
cupante di asilo y imigracion na Aruba, y e 
situacion cu ta birando peligroso den awa- 
nan rond di Aruba pa loke ta droga cu ta sali 
di Colombia y Venezuela cu ta hopi cerca 
di Aruba, Aruba, Merca y Hulanda ta tra- 
hando duro pa mantene e awanan safe y lo 
intensiva e cooperacion. 


Un otro tema importante cu a trata ta encera 
traficacion di hende cual lamentablemente 


ta mirando mas señal di dje na Aruba. Du- 
rante e reunion aki, sra. Jeanette Richard- 
son-Baars kende ta hefe di “Coordination 
Center on Human Trafficking and Migrant 
Smuggling Aruba” (CMAA) / Mensenhan- 
del Mensensmokkel tambe tabata presente. 
Prome Minister a splica cu CMAA tin hopi 
atencion riba e desaroyonan di traficacion 
di hende. 


Jeanette Richardson-Baars (CMAA) 
Durante e reunion sra. Richardson-Baars 
a splica sra. Razdan Duggal di tur e trabou 
cu CMAA ta haci contra di traficacion di 
hende, retonan cu CMAA ta confronta cu 
ne y kico por haci pa mehora con Aruba ta 
posiciona riba e tema aki. Segun sra. Rich- 
ardson-Baars, a ricibi bon sugerencia di e 
embahadora di areanan cu por pone aten- 
cion pa yuda e comunidad Chines y Hindu 
cual ta un area cu Aruba no tin mucho in- 
formacion of di dje, compara cu e pobla- 
cion di Venezuela y Colombia. Ademas, sra. 
Razdan Duggal a ofrece pa brinda su ayudo 
y stimula interes riba e tema aki na Hulan- 
da. “Semper ta bon cu un hende riba nivel 
internacional haci bishita y duna su aporte, 
sra. Richardson-Baars a enfatisa. 


Pa conclui, Prome Minister a expresa cu 
e bishita tabata uno hopi fructifero, e re- 
unionnan tabata hopi intenso pero hopi 
bon, unda cu a elabora riba e areanan di 
cooperacion entre Aruba y Merca. 

60% di pashent cu Covid Largo severo 
declara incapaz pa traha despues di 2 aña 


Tres di e cinco persona cu 
Covid Largo severo a wor- 
do declara medicamente 
incapaz pa traha dos aña 
despues di e pandemia, 
y agencia di beneficio 
UWV tin e expectativa cu 
“e figuranan aki lo keda 
mescos,” segun un vocero 
a conta NRC. 


Cualkier persona cu ta gana 
menos cu 65% di nan salario 
despues di dos aña cu e male- 
sa ta eligibel pa un beneficio 
pa incapacidadnan bou di 
trabou y salario segun e Acto 
pa Capacidad Laboral (WIA). 
Hendenan aki por cuminsa 
aplica pa e beneficio aki pa via 
cu nan tin Covid Largo desde 


februari aña pasa. 


Covid Largo ta ora sinto- 
manan di e coronavirus keda 
pa mas cu 3 luna despues di 
a wordo infecta. Ainda no 
a specifica cuanto hende cu 
Covid Largo tin na Hulanda. 
Casi 20.000 ta afilia cu e or- 
ganisacion di sosten C-sup- 
port. 


Segun dokter di seguro UVW 
Diny van der Geest, casi mita 
di su pashentnan tin mas cu 
50 aña di edad, pero hopi tin 
entre 20 y 30 aña. Algun tin 
otro malesa scondi manera 
diabetes of malesanan di e 
autoimmuun, pero otronan 
tabata saludabel prome cu a 


contrata coronavirus. 


Casi un tercera di esnan cu a 
ricibi un diagnose di Covid 
Largo na UWV tabata traha 
den cuido di salud. E sector 
aki ta conta pa mas cu dobel e 
cantidad di empleadonan cu 
ta incapaz pa traha compara 
cu otro sectornan. Hende 
cu tin Covid Largo pa mas 
cu dos aña a contrata e virus 
durante e prome ola den cual 
hopi trahadonan di salud a 
wordo infecta. 
UWV tin e expectativa cu al- 
gun pashent cu a wordo de- 
clara incapaz pa traha lo por 
bay bek den e mercado di 
labor pronto. “Ainda nos no 
sa hopi ainda tocante e dura- 


cion di Covid Largo,” van der 
Geest a bisa. “Ainda ta posibel 
pa hende recupera y bay traha 
bek.” 


Na cuminsamento di e si- 
man aki, cientificonan a causa 


preocupacion tocante estu- 
dionan Hulandes riba Covid 
Largo. Esakinan tin riesgo pa 
experiencia retraso of cancel- 
acion pasobra cu nan fondo 
no ta corectamente aregla, 
segun nan. 


Dia Mundial di Obesidad 
Cambia perspectiva tocante obesidad: Sa bo number y midi bo peso 


Dia 4 di Maart ta dia 
mundial di Obesidad. Na 
Aruba mas di 75 % di e po- 
blacion di 20 aña of mas 
tin sobrepeso of obesidad, 
cu’n 43% di sobrepeso y un 
36% di obesidad ( Inves- 
tigacion di Salud, GOA, 
2017, DVG). Esey kiermen 
cu mas of menos 1 den 
cada 3 di nos poblacion 
adulto di 20 aña of mas, ta 
sufri di obesidad. 


Lastimamente mayoria di nos 
no ta consciente di nos peso 
real y su consecuencia pa cu 
nos salud. Tin sobrepeso of 
obesidad ta un factor di riesgo 
grave pa desaroya malesanan 
cardiovascular y diabetes tipo 
2 y ta un contribuyente gran- 
di pa morto prematuro. 


E indice di masa corporal 
real (BMI) promedio di e 
poblacion entre 25 y 64 aña 
ta 30.1 kg/m2, indicando cu 
e persona promedio na Aruba 
ta obeso. E investigacion di 
Salud na 2017 haci door di 
DVG a indica cu ora com- 
para e BMI cu e percepcion 
di e persona su propio peso, 
ta keda bon kla cu hopi hende 
tin un percepcion robes y en 
realidad tin mas peso cu e ta 
pensa. Pa esnan cu ta pensa 
cu nan ta flaco di mas en re- 
alidad 60% tin peso normal, 
y pa esnan cu ta pensa cu nan 
tin peso normal en realidad 
73% tin sobrepeso. Esnan 
cu ta obeso, un den cada 3 ta 
pensa cu nan tin sobrepeso y 
no ta realisa cu en berdad nan 


ta obeso. E percepcion robes 
aki por ta hopi negativo pa e 
salud. 


Pesey cu e campana SA- 
BONUMBER nos di DVG, 
IBiSA y POHers kier con- 
sientisa nos poblacion y en- 
curasha tur hende pa midi 
en realidad nan peso. Bo tin 
obesidad na momento cu bo 
tin un acumulacion exceso 
di vet cu ta forma un peliger 
pa salud. Un di e metodo pa 
determina obesidad ta e midi 
di cintura. Si bo ta hende 
homber y bo midi di cintura 
ta 102 cm (40 inch) of mas 
of hende muher cu un midi 
di cintura 88 cm (35 inch) of 
mas, bo tin vet di mas rond 
di bo cintura. Por fabor acudi 
na DVG Aruba su plataforma 


di media social Facebook of 
Instagram pa nos video cu 
ta demonstra con pa midi e 
cintura. Obesidad y vet di- 
mas rond di cintura ta hisa bo 
riesgo pa haya malesanan cro- 
nico manera diabetes (malesa 
di sucu), presion halto, prob- 
lema di lomba y rudia, malesa 
di curason y ader y cierto tipo 
di cancer. 


Obesidad ta un resultado di 
diferente factor paden y pafo 
di nos control. Factornan bi- 
ológico y genético ta pone 


algun di nos na mas riesgo. 
E ambiente físico y social 
tambe por tin impacto riba e 
abilidad di un persona pa por 
hiba un bida saludabel y kisas 
expone e persona na cuminda 
insaludabel. Den nos próx- 
imo articulo lo elabora mas 
riba e parti aki. 


Pa mas información acudi na 
bo dokter di cas, POHers, 
DVG, of IBiSA of bishita e 
website: www.worldobesity- 
day.org 

IPKO ta habri cu deseo di enfrenta desafionan den Reino hunto 


(TheDailyHerald) - IPKO 
a habri na Corsou riba dia- 
mars cu yamado pa mas 
colaboracion y compren- 
demento dentro di Reino 
pa enfrenta varios desafio. 


E Reino mester mustra uni- 
dad den tur aspecto, segun 
president den IPKO, Presi- 
dent di Curaçao Parliament 


Charetti America-Francisca. 
“Tribi di bira mas cercano, pa 
compronde otro miho. Den 
profundidad, hende no ta 
asina diferente for di otro. Mi 
ta spera cu durante e IPKO, 
hunto nos lo busca solucion 
pa e varios desafio cu nos ta 
enfrenta. Esaki ta nos respon- 
sabilidad como e represent- 
antenan di e pueblo. Mirando 


e topiconan riba agenda, nos 
por conclui cu tin varios de- 
safio den e Reino.” 
America-Francisca a bisa cu 
den tur parti di Reino, tabatin 
desafionan cu ta keda crece 
ora ta trata di migracion. 
“Nos tin cu siña for di otro 
con pa trata cu esaki.” E pas- 
ado Hulandes di sclavitud y e 
pasado den historia colonial 


ta un topico clave riba agenda 
di e IPKO aki. “Den nos his- 
toria comparti, e pasado den 
sclavitud ta bay den man cu 
colonialismo. Esaki ta dicon 
e ta importante pa nos trata 
esaki durante IPKO y con 
esaki ta sigui afecta e sociedad 
actual.” 


A menciona tambe un gran 
cantidad di desafio manera 
e efectonan di e guera na 
Ucrania, inflacion halto y e 
costo halto di energia. Ade- 
mas, e Reino ta enfrenta cu 
problemanan compleho den 
cambio di clima, fluho di mi- 
gracion, pobresa, un escasez 
di vivienda y un mercado di 
labor tenso. 
Lider di delegacion di St. 
Maarten y e president di par- 
lamento di e pais Sidharth 
Bijlani a describi IPKO como 
un “plataforma pa dialogo 
y colaboracion.” “IPKO ta 
un oportunidad pa nos bini 
hunto y intercambia idea riba 
e problemanan cu consenti- 
mento mutuo. E ta e forum 
unda nos ta comparti nos ex- 
periencianan, nos desafionan 
y nos exitonan.” 


Segun Bijlani, IPKO ta repre- 
senta un oportunidad pa tur 
delegacion por uni den “dial- 
ogonan importante,” pa asina 
siña for di otro y asina por 
identifica maneranan pa traha 
hunto y promove e bienestar 
di e ciudadanonan den e so- 


ciedadnan bao desaroyo den 
e Reino. 
President di parlamento di 
Aruba a bisa cu mientras 
regulacion 
mutuo, 
deficit 
democratico, e pasado den 
sclavitud y colonialismo po 
ta e topiconan principal, pa 
Aruba e pregunta mas gran- 
di ta keda con pa elimina e 
deficit democratico, cual lo 
resolve e problema pa varios 
den e Reino. 


Varios aña pasa Aruba a pre- 
senta un solucion pa e deficit 
democratico aki cual a ofrece 
suficiente posiblidad pa com- 
bati esaki segun loke Vrolijk a 
señala. Aruba su proposicion 
a keda adopta pa Tweede Ka- 
mer sinembargo te ainda e ta 
un status quo “pa motibo cu 
ta trata di un balans di poder 
dentro di e reino, cual a causa 
un falta di tuma decision.” 


El a agrega cu ta dificil pa pro- 
cesa e efectonan di sclavitud y 
colonialismo si e paisnan den 
e parti Caribense di Hulanda 
ta constantemente enfrenta 
cu e historia colonial den un 
“jacket moderno”, den e for- 
mato di leynan den Reino. 


Despues di e speechnan di e 
lidernan di delegacionnan un 
break chiktio, e representan- 
tenan di e delegacionnan in- 
dividual a duna un actualisa- 
cion riba e desaroyonan di e 
paisnan respectivo. 


Corte na Corsou; Animal Protection ta permiti pone cachonan drumi 


(CuraçaoChronicle) - An- 
imal Protection por gara 
cachonan di riba caya of 
contrata hende pa gara 
nan. Esaki ta loke Corte di 
Prome Instancia a declara. 


Varios fundacion cu a bini 
dilanti bogando pa bestianan 
na Corsou a entrega un caso 
contra di e organisacion pa 
proteccion di bestia. Curaçao 
Animal Protection tin plan di 
cuminsa un campaña grandi 
di gara cacho, den cual partic- 
ipantenan cu gara cachonan y 
pushinan for di caya lo ricibi 
compensacion. 


Segun Animal Protection nan 
ta ser forsa pa mata e bestian- 
an pa causa di un falta di shel- 
ter. E otro organisacionnan a 
declara cu mata bestia ta pro- 
hibi pa ley. Ademas, Animal 
Protection a fracasa den crea 
shelter. 


Segun e Hues, e problema 
clave den e caso aki ta si e 
agencia por ehecuta su inten- 


cion di gara e bestianan cu ta 
riba caya. Ademas, e pregunta 
ta bira si nan pro y te na ki 
extento Animal Protection 
mester implementa e provisi- 
onnan den e Ordenansa Na- 
cional nobo pa cu Bienestar 
di Bestia cu a ser implementa 
den januari. 


Corte a declara cu e Animal 
Protection no ta actua fuera 
di ley si nan dicidi di gara 
cachonan riba caya of si pidi 
pa gara nan. Corte tambe a 
declara cu Animal Protec- 
tion Agency no ta e curpa cu 
mester independientemente 
implementa ni crea provision 
di e ordenansa nacional. 


Corte a declara cu ningun di 
e organisacionnan kier pone 
cachonan saludabel drumi y 
ta admiti esaki. Sinembargo 
pa motibo cu Animal Protec- 
tion a ser duna varios tarea 
di parti di ley, incluyendo e 
custodia y responsabilidad di 
deshaci di e cachonan gara, e 
ta organisacion cu ta special- 


mente encarga cu e tarea do- 
loroso aki. Si shelter of adop- 
cion no ta exitoso pa e bestia, 
pone nan drumi ta permiti y 
no ta contra di ley. 

Personanan burachi of cu mal comportacion ta causa 
mas problema na Schiphol 


(NLTimes)—Un 
canti- 
dad aumentando di hen- 
de ta causa problema na 
Schiphol Airport, cual ta 
causa mas retraso cu pro- 
cesamento di pasahero. E 
Marechaussee a declara 
cu nan mester a responde 
na 173 incidente aña pasa 
unda hende ta causa prob- 
lema den avion, cual ta 27 
mas cu na 2021, y 59 mas 
cu prome cu pandemia, 
segun figuranan duna na 
De Telegraaf y ANP. 


Un total di 34 persona a wor- 
do deteni den e incidentenan 
cu a tuma luga aña pasa, se- 
gun e Marechaussee. E sector 
militar aki tin e tarea di segu- 
ridad y pa provee medidanan 
di control di frontera na e 


aeropuerto. Algun di e caso- 
nan riba avion ta inclui pelea, 
personanan burachi, human- 
do den avion of pelea tocante 
mascara pa boca, ANP a re- 
porta. 


Tambe e Marechaussee mes- 
ter a responde na un total di 
2.000 incidente na e aero- 
puerto causa pa personanan 
bou influencia di alcohol of 
droga, cu problemanan men- 
tal of cu comportacion in- 
adecua. Prome cu pandemia, 
e totalidad tabata 1.200, se- 
gun De Telegraaf. 


Ademas e Marechaussee a 
mira mas persona ta carga 
arma. Tambe tin un aumento 
den hortamento y otro situa- 
cion sospechoso, e corant a 


reporta. Riba esey, e Mare- 
chaussee mester a investiga 
20 caso diariamente unda 
mayornan soltero ta purba 
subi avion cu yiu sin docu- 
mentacion adecua. Tambe 
nan mester produci casi 22 
paspoort pa dia. 


Como cu e totalidad di inci- 
dente cu mester asistencia di 
e sector ta aumento, tin me- 
nos personal pa controla pa- 
spoort den inmigracion. “Tin 
biaha bo lo mester warda den 
rij pa e seguridad cu nos tur 
kier,” segun un representante 
di e Marechaussee. 


Hasta prome cu e pandemia, 
personal di Marechaussee a 
comparti nan preocupacion 
pa e nivel di personal na e 


aeropuerto. Pero awo cu e 
servicio tin cu responde na 
mas problema, tin chens cu 
hopi pasahero mester warda 
den rijnan mas largo, par- 
ticularmente 
pasaheronan 
drentando y cu ta warda na 


inmigracion. 


Desde 
Brexit, 
e 
Mare- 
chaussee tambe mester a 
controla hende biniendo for 
y bayendo Inglatera. 


Companianan di energia no tin ganashi exorbitante 


(NLTimes)—E tres com- 
panianan di energia mas 
grandi na Hulanda no tin 
un ganashi exorbitante 


pa via di e prijsnan halto 
di coriente, e Autoridad 
pa Consumido y Mercado 
Hulandes (ACM) a repor- 
ta despues cu e inspecta 
nan bukinan y strategia 
di compra. Aña pasa, ga- 
nashinan di Eneco, Essent 
y Vattenfall a cay entre 0 
pa 5% compara cu aña an- 
terior. 


E prijsnan halto cu consumi- 
dornan tin cu paga a resulta 
pa gasto di compra halto pa 
gas y electricidad. Hopi biaha 
proveedornan ta cumpra gas 
y electricidad un of mas luna 
di antemano, p’esey prijsnan 


pa consumidornan ta halto 
mientras cu prijs di compra 
ta bahando. Proveedornan 
tambe mester paga mas pa 
sigura nan mes contra riesgo 
den e mercado di energia, se- 
gun ACM. 


“Mi ta compronde comple- 
tamente cu hopi hende ta 
considera e prijsnan di cori- 
ente ridiculo. Tin sospecho 
cu proveedornan di energia 
ta hayando ganashi mas halto 
pero esey no ta berdad,” se- 
gun president di ACM Mar- 
tijn Snoep. “Costo halto di 
compra den e mercado ta 
causa e aumento di prijsnan. 


Si prijsnan riba e mercado 
keda cay, esaki lo cuminsa re- 
fleha den e prijsnan di prov- 
eedornan. Nos ta teniendo na 
cuenta cu esey.” 


Segun ACM, prijsnan di 
consumidor ta cayendo caba. 
Desde 1 di maart, prijsnan 
di contractnan nobo ta 10 pa 
20% mas abou cu un luna 
pasa. E cantidad di prov- 
eedornan cu ta ofrece con- 
tract vast tambe ta aumentan- 
do, y mas prijs di proveedor 
ta cayendo bou di e budget di 
gobierno pa energia. 


Sospechoso di asesinato na Amsterdam cu saco di carni na Lisbon 
Airport, criando rumornan di canibalismo 


(NLTimes)—Polis Portu- 
gues a deteni un homber 
di 25 aña na Lisbon Air- 
port cu ta sospechoso na 
Hulanda pa e asesinato di 
Alan Lopes di 21 aña na 
Amsterdam dia 26 di feb- 
ruari. 


E sospechoso a wordo deteni 
dialuna mientras cu e tabata 
purba di huy for di Portugal 
cu documentonan falsifica. 
Polis tambe a haya paña man- 
cha cu sanger y un “saco di 
plastic cu pidanan di carni” 
cu ne, segun e polis Portu- 
gues via un declaracion. 


Un vocero pa e polis Hulan- 
des a conta Parool cu e carni 
no tin nada di haber cu e cri- 
men na Amsterdam. E hoben 
M.F. Begoleã ta “sospecha pa 


asesinato na Hulanda, y no 
canibalismo,” segun e vocero. 
Polis a descubri e curpa di 
Lopes den su cas na Vegas- 
traat, Amsterdam rond di 
9:20 di anochi diadomingo 
despues cu a ricibi un yama 
preocupante di amigonan. 
“Tabata obvio cu el a muri di 
un crimen violento,” polis a 
declara. Specialistanan a wor- 
do desplega pa e escenario pa 
haci un investigacion foren- 
sico. 


Amigonan di Lopes a conta 
Parool cu nan a yama polis 
despues cu F. a manda nan 
un mensahe bisando cu el a 
mata e hoben. Varios amigo 
di Lopes a ricibi e voice notes 
rond si 7:30 di anochi diado- 
mingo. “El a bisa cu el a pur- 
ba di defende su mes contra 


Alan pasobra cu el a pretende 
si ta canibal. Otro amigonan 
a ricibi e mesun mensahe 
straño,” segun Marco Cunha 
(23). E victima y e sospechoso 
ta di descendencia Brasilero. 


Inmediatamente Cunha a bay 
na e cas di Lopes pero no por 
a haya un manera pa drenta, 
p’esey el a yama polis. 


Lopes tabata biba den un cas 
cu su mama y dos ruman 
muhe. Su famia tabata na 
Paris pa e weekend, y Lopes a 
invita F. pa keda cune. Segun 
e amigonan di Lopes, e vic- 
tima kier a yuda F., ken tabata 
trahando manera ‘delivery 
boy’ y cu a cuminsa uza dro- 
ga par luna prome. “El a bira 
loco den un temporada cor- 
tico,” Cunha a conta tocante 


F. “E tabata uza droga, y esey 
a pone cu el a bira loco. Su 
celebro a djis stop di traha.” 


“Alan a purba di yud’e. E taba- 
tin un curason grandi, hasta 
pa esun cu a mat’e,” e mama 
di Lopes, Antonia Lima (45), 
a conta Parool. Su pareha, 
Freek Posthumus (60), a bisa 
cu e hoben tabata construy- 


endo un bida na hulanda. “E 
tabata bezig cu su rijbewijs pa 
delivery y tabata traha duro. 
Mi ta convenci cu e tabatin 
un bon futuro su dilanti.” 


Actualmente, F. ta den costu- 
dia na Portugal y pronto lo 
aparece dilanti hues. Autori- 
dadnan Hulanda a puntra pa 
su extradicion. 

Argentina: Blackout a afecta varios ciudad di e pais 


(CNN) - Un blackout a 
tuma luga ayera diaranson 
na varios ciudad di Argen- 
tina. Secretaria a informa 


cu un sistema interco- 
necta di coriente di e pais 
aki a registra “varios fayo” 
y esaki a genera blackout 


na varios luga, incluyendo 
Buenos Aires, Santa Fe, 
Cordoba, Entre Rios, en- 
tre otro. 


Di acuerdo cu e secretaria, 
e fayonan aki a ocasiona cu 
varios central di generacion 
a sali for di funcionamento, 
entre nan esun di Atucha. 
“Tin un fayo di frecuencia 
cu ta saca afo algun central di 
generacion. E centro di gen- 
eracion aki Atucha ta esun cu 
a sali,” e entidad a menciona 
tambe cu mesun cos cu esaki 
tambe a sucede na central di 
Puertos. 


E interupcion den area met- 
ropolitano di Buenos Aires 


a sucede “despues cu central 
di Atucha a sali,” e agencia a 
splica. 


Despues Secretaria di Energia 
a informa cu e fayonan tabata 
debi na candelanan den way- 
anan di coriente loke a causa 
e interupcion di coriente den 
varios ciudad di e pais. Un 
fuente di entidad a bisa cu 
un candela a afecta e wayanan 
di coriente di tension halto, 
esnan cu ta uni Campana 
cu General Rodriguez loke 
a provoca cu e proteccion di 
sistema di coriente a activa, 
ora esey ta sucede “tur cos ta 
cuminsa paga.” 


Ademas, e compania di Agua 


y Saneamientos Argentinos 
(AySA) a informa cu e siste- 
ma di distribucion di awa po- 
tabel tabata sin coriente debi 
na e mesun faya aki pa loke 
nan a pidi na usuarionan pa 
“pa haci uso racional di e awa 
potabel” pa motibo cu pro- 
duccion y distribucion di awa 
di e compania aki “ta electro- 
independiente.” 


E candela a wordo produci 
memey di e temperaturanan 
halto historico cu e pais ta 
bibando, esaki ta e zomer mas 
cayente for di 1961, aña cu a 
cuminsa e monitoreo di tem- 
peratura segun Servicio Me- 
teorológico Nacional. 


Mexico: Presidente ta critica hefe di Corte Supremo di Husticia 


(AP) — Presidente Mexicano 
ayera a critica e hefe di e Corte 
Supremo di e pais, acusando e di 
promove veredictonan faborable 
na sospechosonan criminal. 


Comentarionan di president Andrés 
Manuel López Obrador a duna ap- 
ertura na un debate nobo tocante e 
separacion di poder na Mexico, na un 
momento den cual ta spera cu Corte 
Supremo ta bay duna veredicto riba 
e recortenan controversial cu e presi- 
dente kier haci pa fondonan di agen- 
cia electoral. 


Lopez Obrador ya a ataca agencianan 
regulador independiente, a critica e 
hudiciario y a recorta fondo di Insti- 
tuto Nacional Electoral. 


E disputa electoral a hiba e presidente 
na un pelea cu prensa, manifestan- 
tenan y Departamento di Estado 


Mericano. Oponentenan ta bisa cu 
e recortenan electoral ta menasa de- 
mocracia Mexicano, y a apela nan na 
Corte Supremo. 


Comentarionan di Lopez Obrador 
ayera a habri un conflicto directo en- 
tre e adminsitracion y hefe di Corte 
Supremo, Norma Piña, e prome 
muhe pa asumi e cargo aki. 
E presidente tabata rabia despues cu 
un hues a duna un veredicto elimi- 
nando un orden di aresto contra 
Francsico Garcia Cabeza de Vaca, un 
ex-gobernador di estado di Tamauli- 
pas, kende tabata acusa di corupcion. 
Lopez Obrador a bisa cu e veredicto 
tabata inhusto y a bisa cu esaki a bira e 
norma bao di Piña. 


Lopez Obrador tabata sostene otro 
muhe, Yasmin Esquivel pa e puesto 
di hefe di husticia. Pero Esquivel a 
keda afo di consideracion despues cu 


e universidad di cual el a gradua a de- 
termina cu el a plagiarisa su tesis. Un 
reportahe di corant Spaño, El Pais a 


sugeri cu e tambe a copia su tesis doc- 
toral. 


Peru ta habri investigacion contra Fiscal di e Nacion 
Pa cambionan den team special Cuellos Blancos 


(infobae) – Hunta Nacio- 
nal di Husticia Peruano 
(JNJ) a habri ayera un in- 
vestigacion contra e fiscal 
di e nacion, Patricia Bena- 
vides pa e cambionan re- 
alisa den e team special di 


Cuellos Blancos, cual se- 
gun e organismo, ta obe- 
dece e existencia di comu- 
nicacionnan 
telefonico 
cu ta involucra Benavides 
den e proceso. 


E caso ta bay back na 2018, 
tempo cu a difundi un serie 
di audio riba hechonan di 
corupcion entre empresari- 
onan y personahenan di Pod- 
er Hudicial e tempo aya, en- 
tre nan Walter Rios, ex-pres- 
idente di e Corte Superior di 
Callao, y Cesar Hinostroza, 
ex-hues supremo profuco di 
husticia. 


“E resolucion di e Hunta Na- 
cional di Husticia ta nulo. E 
team special di Cuellos Blan- 
cos no a keda desarticula sino 
reforsa. Den apenas seis luna 
a conclui cu scucha henter e 
audio, loke no a haci den cu- 
atro aña. Mi no kier pensa cu 
e decision aki ta obedece e re- 
sultadonan obteni pa e team 
cu den proximo lunanan ta 
bay conclui cu e transcrip- 


cion di e audionan di con- 
tenido penal,” segun e mag- 
istrado. “Tampoco mi kier 
pensa cu e decision aki ta pa 
e contexto den cual a solicita 
prison preventivo contra ex- 
presidente Pedro Castillo pa 
actonan di corupcion y cu ta 
investiga alto funcionarionan 
di e gobierno actual pa viola- 
cion di derechonan humano 
y corupcion,” el a remarca. 


Na september di 2022, e ex- 
fiscal supremo Victor Cubas 
Villanueva a denuncia na e 
portal di investigacion aki cu 
tabata existi yamada cu tabata 
existi yamada cu ta involucra 
e fiscal general cu Antonio 
Camayo, un di e empresari- 
onan principal investiga den e 
caso aki di corupcion den in- 
terior di e sistema di adminis- 


tracion di husticia. 


Ojo Publico tambe a difundi 
e tempo aya un documento 
fiscal cu tabata confirma e 
aparicion di Benavides den 
combersacionnan telefonico 
cu Camayo. 


E organismo a señala cu e 
riesgo ta debi na e contexto 
actual di “crisis institucional 
y pa e investigacionnan cu ta 
hiba como autoridad” dilanti 
di Ministerio Publico. 


E pais tin tres luna hinca den 
protesta cu ta exigi e retiro 
di Boluarte, kende a asumi e 
poder despues di destitucion 
di Castillo. Al menos 48 per- 
sona a fayece durante e mani- 
festacionnan reprimi pa auto- 
ridadnan. 

Canciyernan di regimennan di Cuba y Venezuela ta “estrecha lazo” na 
Ginenbra 


(LaPatilla) –Canciyernan 
di regimennan Venezo- 
lano y Cubano a mantene 
un reunion na Ginebra 
ayera dia 1 di maart, den 
marco di e celebracion di 
e di 52 periodo di sesion 
di e Comision di Dere- 
chonan Humano di Na- 
cionnan Uni. 


A traves di rednan social, min- 
istro di Relacionnan Exterior 
Venezolano, Yvan Gil a cuali- 
fica e encuentro cu canciyer 
Cubano, Bruno Rodriguez 
como “productivo” y a agrega 
cu ambos gobierno ta traha 
conhuntamente pa fortalese e 
aliansa di e pueblonan. 


Compartiendo e potretnan 
adhunto, Gil a comenta: 
“Den un encuentro produc- 


tivo cu Bruno Rodriguez, 
canciyer di e ruman Cuba, 
nos a ratifica e boluntad di 
nos gobiernonan pa traha 
conhuntamente pa fortalece 
e aliansa di nos pueblonan la- 
tino Americano y Caribense 


bao di principionan di soli- 
daridad y complementarie- 
dad.” 
Igualmente, 
Rodriguez 
a 
manifesta cu a trata temanan 
di interes “comun di e agenda 
bilateral y regional.” 


Jamaica: Gobierno ta regla vuelo pa Jamaiquinonan pega na Cuba 


(LoopJamaica) – Minis- 
terio di Asuntonan Exte- 
rior di Jamaica a bisa cu a 
regla un vuelo for di Cuba 
ayera nochi pa trece can- 
tidad di Jamaiquino cu a 
keda pega na e pais Cari- 
bense di habla Spaño back 
na nan pais despues cu 
nan vuelo for di Canada a 
haci un aterisahe di emer- 
gencia na Cuba. 


Personalidad di rednan so- 
cial, Donna ‘Aunty Donna’ 
Gowe ta entre e biaheronan 


Jamaiquino kende tabata na 
caminda back pa cas for di 
Canada na momento cu e 
avion den cual nan tabata bi- 
aha a desaroya un problema 
aparente y a haya su mes forsa 
pa aterisa na Cuba. 


Departamento di comuni- 
cacion di e ministerio a bisa 
Loop News ayera – un dia 
despues cu e piloto di e avion 
Swoop propiedad di WestJet 
a haya su mes forsa pa bay 
Cuba – cu a tuma contacto 
cu Servicionan di Aviacion 


AJAS, y cu a programa un 
vuelo pa sali for di Cuba pa 
10:25 di anochi di ayera. 


E ministerio a bisa cu Ja- 
maiquinonan eynan lo haya 
notificacion di e detayenan 
prome cu e ora limite di 5pm 
pa nan check out di nan ho- 
tel. “Nos ta den contacto cu 
nos ministerio na Cuba y tur 
cos ta bayendo bon, pues cu 
speransa tur cos ta bay caba 
bon awe nochi,” e ministerio 
a bisa. 


Venezuela ta exigi implementa politicanan publico pa preveni e suicidio 
na Venezuela 


(ElNacional) 
- 
Exper- 
tonan Aaron Espinoza, 
presidente di Instituto de 
Prevision Social de Psi- 
cologo (Inprepsi) y Vic- 
tor Mendez, presidente di 
Colegio de Psicologos de 
Miranda, a alerta diamars 
cu na Venezuela no tin un 
continuidad ni uniformi- 
dad den e politicanan di 
prevencion di suicidio, cu 
a registra un aumento en- 
tre mucha, hoben y adul- 
tonan mayor. 


Durante un forum organisa 
pa e Observatorio Social Hu- 
manitario (OSH) ambos ex- 
perto a destaca cu aspectonan, 
manera e situacion politico di 
e pais, e empeoracion di e cri- 
sis economico y e migracion 
ta contribui directamente na 
e stabilidad emocional di e 


Venezolanonan. 


Na e panorama delicado aki 
mester agrega e escasez y cos- 
to halto di medicamentonan 
pa trata ansiedad, depresion 
y otro trastornonan mental, 
nan a adverti. 


Espinoza a destaca cu tras di 
e suicidio na Venezuela tin 
factornan manera e collapse 
economico y e crisis migra- 
torio. “Nos ta considerando e 
efecto di e hiperinflacion, cu 
tin un aumento exponencial y 
e efecto di duelo migratorio a 
genera un impacto brutal den 
e famia, ta existi un presion 
producto di e tristesa door di 
e ausencia di e persona,” el a 
agrega. 


El a splica cu un di e gru- 
ponan di riesgo nobo ta esun 


di e maestro- y trahadonan 
pensiona, personanan cu nan 
capacidad di tin medionan di 
bida a wordo reduci, locual ta 
pone nan pensa den e idea cu 
nan por mantene nan mes. 


Aunke no tin cifranan oficial, 
Espinoza a señala cu durante 
e ultimo añanan e casonan di 
suicidio entre personanan di 
tercera edad a registra un au- 
mento. 


Mendez a alerta cu e falta di 
informacion confiabel ta haci 
dificil e diagnostico, evalua- 
cion y atencion di e problema 
aki. “Na Venezuela tin un 
sub-estadistica, un estadistica 
cu no ta formal, cu no ta sos- 
teni 
gubernamentalmente, 
no tin un estadistica cu ta 
permiti nos identifica cual ta 
e recursonan psicologicos cu 


e Venezolanonan tin pa en- 
frenta e tipo di situacionnan 
aki. Di e forma aki, ta hopi 
dificil cu nan ta structura 
politicanan di prevencion y 
aborda suicidio,” el a bisa. 


El a adverti cu durante e ul- 
timo lunanan e homicidio- 
suicidio a registra un aumen- 
to na e pais y el a sigura cu e 
victimanan principal di suici- 
dio ta mucha, hoben y perso- 
nanan di tercera edad. 


“Tin un aumento sosteni di 
solicitudnan di terapia psico- 
logico. E servicionan di psi- 
cologia hospitalario, manera 
esun di e Hospital Vargas di 
Caracas, ta ocupa. E servicio 
di e Federacion di Psicologo- 
nan di Venezuela tambe,” 
Mendez a señala. 
El a destaca cu a pesar di e 


trabou pisa cu ONG destina 
pa trata e salud mental na e 
pais ta realisando, ta necesa- 
rio pa structura hunto cu e 
Estado un politica sostenibel 
pa identifica e factornan cu ta 
afectando e calidad di bida. 


celebridad 
a12 


Diahuebs 2 Maart 2023 


Alec Baldwin ta declara su mes inocente y por sigui traha 


(AP) - Actor Alec Baldwin 
a declara su mes inocente 
den cargonan di violencia 
involuntario den e tiro fa- 
tal cu a los cu e cinemato- 
grafo riba set di grabacion 
di un pelicula. 


Baldwin y un supervisador di 
arma a ricibi cargo luna pasa 
den e mesun caso aki, unda 
Halyna Hutchins a fayece 
despues di a ser herida du- 
rante grabacion na un racho 
den Santa Fe den october 
2021. 


Baldwin a keda di acuerdo pa 
no atende un audiencia cu lo 
a splica su derechonan na su 
persona. Un hues riba dia- 
huebs a pone condicionnan 
na su libertad cu ta permiti 
Baldwin tin contacto lim- 
ita cu testigonan potencial 
en conexion cu e plannan 
pa completa e grabacion di 
“Rust.” 


Fiscalnan y abogadonan di 
defensa ta preparando pa un 
audiencia preliminar dentro 
di algun luna pa determina 
si tin suficiente evidencia pa 
sigui cu e huicio. Otro pro- 
visionnan di Baldwin su lib- 
ertad prome cu e huicio ta 
inclui un prohibicion riba 
consumo di alcohol y contra 
posesion di cualkier arma in- 
cluyendo arma di candela. 


“E acusado ta permiti tin con- 
tacto cu testigonan potencial 
so. En conexion cu completa 
e pelicula Rust y otro topi- 
conan di negoshi por conti- 
nua pero e acusado no ta per- 
miti trata e accident en cues- 
tion,” Hues di Districto Mary 
Marlowe Sommer a bisa den 
un ordo firma. 


E cargonan contra Baldwin y 
supervisor di arma Hannah 
Gutierrez-Reed ta castiga- 
bel cu un boet di 5,000 dol- 
lar y un sentencia di te hasta 
18 luna den prizon bao ley 
nobo di Mexico. Autoridad- 
nan a bisa cu Baldwin a se- 


ñala un pistola den direccion 
di Hutchins ora cu e arma a 
los tiro, matando su persona 
y heridando e director Joel 
Souza. 


Baldwin su abogado Luke 
Nikas a bisa cu ora e cargo- 
nan a ser anuncia el a sinti 
cu nan tabata un “mal ehe- 
cucion di husticia.” El a bisa 
cu Baldwin a depende riba 
e profesionalnan cu ken el a 
traha y “mno tabatin motibo 
pa kere cu tin un bala real den 
e arma.” 


Trabao riba e pelicula “Rust” a 
ser para cu Hutchins su fayec- 
imento. Rust Movie Produc- 
tions a bisa cu ta premira cu 
lo caba cu e grabacion den 
e temporada binidero, sin e 
uso di arma real ni tampoco 
balanan. Hutchins su pareha, 
Matthew Hutchins, lo ta e 
pelicula su productor ehecu- 
tivo nobo, cumpliendo cu e 
terminonan di un acuerdo 
legal na morto eroneo contra 
Baldwin y otro productonan 
di “Rust.” 


Tambe tin den plan un doc- 
umental cu lo detaya con 
e pelicula a ser completa y 
lo conta e bida di hutchins. 
Gutierrez-Reed ta den plan 
pa haci aparicion breve den 
corte riba diabierna y su abo- 
gadonan ta bisa cu Gutierrez- 
Reed lo drenta declarando su 
mes inocente. 


E fiscalnan a bisa cu director 
assistent David Halls, ken a 
encarga di siguridad riba set 
di grabacion, a firma un acu- 
erdo pa declara su mes culpa- 
bel den uso negligente di un 
arma di candela, splicando 
cu e posiblemente el a trata 
e arma di manera inapropia 
prome cu esaki a ser duna na 
Baldwin. 


Un hues ta den plan di con- 
sidera aprobacion di e trato 
den maart. Halls a nenga su 
prome apariencia den corte. 

Diamars awor, dia 7 di 
maart, di 5or pa 7or di 
anochi sr. Vi Frank jr. 
hunto cu un grupo di 
cursista ta presenta un 
buki titula: MARACA: 
un sentimento Caribense 
produci den diferente 
storia y poesianan local 
den nos Sala di actividad 
di Biblioteca Nacional 
Aruba. 


E publicacion ta e resultado 
di e curso di skirbimento cu 
sr. Vi Frank jr. a duna na no- 


vember 2021. Di e 11 partic- 
ipante, 7 a entrega un obra, 
sea Prosa of Poesia, pa hunto 
cu Vi Frank jr. produci un 
buki. E cursistanan a haya e 
curso exitoso y tabatin e de- 
seo pa documenta e storian- 
an, prosa y poesia pa medio 
di un buki. Como deadline 
a fiha e luna di juni 2022 
pa asina duna tur tempo pa 
traha y entrega nan mate- 
rial. Tabatin den nan algun 
cu nunca a skirbi un obra, 
p’esey mester a duna tempo. 
Despues di varios rondo di 


edita, na november 2022 e 
buki a keda cla. 


E autor/poetanan cu a con- 
tribui na e ‘Maraca’ ta Glen- 
da Tromp, Adelaida Pon- 
son, Noris van Lis-Donata, 
Dominico Werleman, Ari- 
ana Koolman, Elienne Rati- 
aga y Ida Croes cu Docente 
Vi Frank jr. 


Publico ta bon bini pa forma 
parti di e presentacion di 
‘Maraca’ diamars awor 5or. 


Presentacion di buki ‘Maraca’ 


Kiwanis Club of Palm Beach su di 24 Carnaval Masquerade Party 
100% ta bay bek den comunidad 


Diabierna 17 di febru- 
ari, 2023 Kiwanis Club of 
Palm Beach a tene su di 
24 Carnaval Masquerade 
Charity Party den Renais- 
sance Convention Cen- 
ter. E carchi tawata tin un 
balor di AWG 500.00 pa 
pareha caminda tur fondo 
recauda ta bai 100% bek 
den comunidad. 


E presidente actual di Kiwan- 
is Club of of Palm Beach, 
Daniel Aguirre, a sigura cu 
muchanan mester di hopi 
cuido y ayudo. Kiwanis Club 
of Palm Beach ta sostene, en- 
tre otro Neptali Henriquez 
Park, pero tambe e program- 
anan manera Terrific Kids, 
Builders Club, cu awor ta 
activo na varios scol, Circle 
K activo na Universidad di 
Aruba, e programa StimaMI 
GuiaMi, Back to School con- 
huntamente cu otro clubnan 
di Kiwanis. 


Banda di e proyectonan aki, 
tambe ta haci donacionnan 
regular manera Water cool- 
ers pa scolnan, e campaña di 
conscientisacion rond di Car 
Child-Seat. Ademas ta haci 
donacion na CEDE Aruba, 
Hungateca, 
YMCA, 
Casa 
Cuna, Buki di Pret, Jump 
18th program y otronan, pa 
menciona algun. 


E bandanan durante e Mas- 
querade Party tawata Tsu- 
nami, ‘N Fuzion, Robert Je- 
andor y su Solo Banda Show, 
Musical Time y como sorpre- 
sa Ataniro y su banda. E Mas- 
querade Party tabata un fiesta 
open premium bar, premium 


snacks y sopi, locual e fiesta 
sa di ofrece caba y sin lubida 
premio pa e miho disfraznan 
pa asina mantene e ambiente 
y duna tambe algo bek na e 
contribuyentenan. 


Un danki inmenso na tur e 
contribuyentenan cu a atende 
e Masquerade Party y na tur 
e miembronan y sponsornan 
cu a haci esaki posibel. Sin 
e contribucion aki, Kiwanis 
Club of Palm Beach no lo 
por carga y yuda e diferente 
projectonan/fundacionan 
durante henter e aña. 


Kiwanis Club of Palm 
Beach 
Kiwanis Club of Palm Beach 
Aruba su lema ta ‘Changing 
the community one child at 
the time’, paso nos ta kere cu 
inversion den nos muchan- 
an lo yuda nos tur. Kiwanis 
Club of Palm Beach ta forma 
parti di Kiwanis International 
cu ta carga e lema ‘Serving 
the Children of the World’, 
un organisacion mundial di 
boluntario dedica na cam- 
bia mundo, cuminsando na 
un comunidad y un mucha. 
Nos ta un organisacion den 
crecimento, dedica na yuda 
muchanan di mundo henter 
hisando nan calidad di bida. 


Pa mas information di Ki- 
wanis Club of Palm Beach 
bishita nos webpage na www. 
kiwanispalmbeach.com 
of 
nos Facebook fan page na 
www.facebook.com/kiwanis- 
palmbeach of nos Instagram 
page cu ta www.instagram. 
com/kiwanispalmbeach 

Segun Alberto Perret-Gentil 
E motibo real pakico prijsnan di cas na Aruba ta mas caro 


Recientemente 
a 
tuma 
nota di algun insinuacion 
encuanto prijsnan di cas 
y disponibilidad di vivi- 
enda pa comunidad local. 
Sr. Alberto Perret-Gentil, 
desaroyador 
renombra 
na Aruba y internacional, 
CEO di BlueAruba Rent- 
als, ta indica cu pa por 
haci remarcanan obhetivo 
encuanto prijsnan di cas 
na Aruba mester separa e 
mercado di clase medio/ 
halto di vivienda for di e 
mercado di vivienda ac- 
cesibel. E motibo ta paso 
ambos tin elementonan 
diferente pues ta genera 
resultadonan 
diferente. 
No por mescla e dosnan 
aki cu otro. 


Gastonan di construccion na 
Aruba semper tabata alrede- 
dor di 30-40% mas caro com- 
para cu Merca pa diferente 
motibo. E motibo mas obvio 
ta e impuesto halto di impor- 
tacion. Tambe mester tene 
na cuenta produccion laboral 
mas abou, monopolio/oli- 
gopolionan di cierto material 
y trabou di contratista y e tar- 
dansa di permisonan debi na 
e burocracia den nos sistema 
gubernamental. 
E aumento cu mas ta subraya 
e efecto di costo halto di vivi- 


enda na Aruba ta principal- 
mente debi na gastonan halto 
di construccion cu a aumenta 
cu 35% den e ultimo aña. 
Ainda mester sinti e efecto 
macro-economico di infla- 
cion y un impuesto induci. 
Otro factornan ‘macro-en- 
vironment’ ta ceramento di 
fabrica y wafnan pa motibo di 
Covid den 2020, y gueranan 
comercial pafo di Aruba cu 
tabata y/of ainda tin su efecto 
riba nos isla. 


Den caso di e segmento di 
clase medio y halto di vivi- 
enda, prijsnan ainda ta ahus- 
tando na e dicho aumento 
aki, di cual ainda no a yega na 
unda e mester ta. E stranhero 
y localnan cu tin intencion di 
construi, ta na altura di esaki 
y por lo tanto ta probecha di e 
oportunidad temporario aki. 


Mester remarca cu den e me- 
sun mercado medio y halto 
aki, tin poco inventario nobo 
di vivienda disponibel, y cu 
un demanda halto, teniendo 
na cuenta cu e aumento dras- 
tico di material di construc- 
cion, consecuentemente tin 
influencia riba e prijs di vivi- 
enda na Aruba. Mester keda 
obhetivo y realisa, cu prijsnan 
di viviendo lo sigui aumenta, 
y mas ainda awo cu leynen 
nobo di impuesto y inflacion. 
Otro fenomeno cu ta tu- 
mando luga ta e tendencia di 
‘Flexworking’ cu ta un fac- 


tor contribuyente. Por tuma 
nota di hopi bishitante cu ta 
bin Aruba pa traha pa un ter- 
mino di 3 luna, y ta haci uzo 
di casnan vacacional. Den 
nan tempo na Aruba, nan ta 
crea un pasion pa Aruba su 
cultura, hendenan, clima, y ta 
scoge Aruba como nan di dos 
cas. Esaki sin duda mester 
wak como un inversion den 
nos isla. 


Limitacionnan di ROPV 
E limitacionnan cu e ROPV 
ta impone encuanto casnan 
vacacional entre otro den 
Oranjestad, Seroe Colorado 
y San Nicolas, den Perret- 
Gentil su opinion ta un eror 
grandi. Si tuma Oranjestad 
por ehempel, cu tin mas di 
un decada cu ta anhela un 
renobacion y deseo pa wor- 
do rebiba. Recientemente 
Minister Geoffrey Wever ta 
anuncia un proyecto pa re- 
biba Oranjestad, cu un vision 
di crea vivienda. Pero na mes 
momento tin un limitacion 
vigente di e ROPV unda den 
Oranjestad tin un maximo 
irrealistico di solamente 100 
cas destina pa casnan vaca- 
cional. Perret-Gentil ta men- 
ciona: tin mas cu suficiente 
espacio disponibel pa cas di 
vivienda pa local, y unidad- 
nan vacacional. 
Ambos mercado ta beneficia 
nos economia y por co-existi! 
Actualmente anochi den nos 
ciudad ta un ‘ghost town’. E 


ta un hecho, cu si no tin hen- 
de den nos cayanan di Oran- 
jestad pa trece bida, cualkier 
plan di revitalisacion den 
centro di ciudad ta destina pa 
fracasa. 


Sostenibilidad economico 
duradero 
Ta importante pa subraya 
cu den centro di Ciudad tin 
espacio pa ambos mercado, 
como tanto vivienda accesi- 
bel, medio/halto pa local, y 
tambe vivienda cu proposito 
vacacional. E no ta un cues- 
tion di sea e un of e otro, pero 
e ta e disponibilidad di yega 
na un balanse husto pa un 
sostenibilidad duradero pa 
nos isla. 
Si kier papia di rebiba Oran- 
jestad, basa riba sostenibi- 
lidad economico duradero, 
mester studia tur aspecto, y 
no solamente wak for di uni- 
camente un perspectiva. Ta di 
aplaudi cu Minister Geoffrey 
Wever a tuma e iniciativa pa 
haci un revision di e impacto 
economico di e industria di 
propiedad vacacional, regu- 
laccionan y e efecto di e ac- 
tual ROPV. 
Otro aspectonan cu ta afecta 
e mercado di vivienda ta e 
moratorio imponi. Esaki ta 
restringui e oferta di uni- 
dadnan vacacional den tur e 
zonanan menciona anterior, 
di cual e demanda solamente 
lo keda subi y lo move even- 
tualmente pa zonanan resi- 


dencial. Teniendo na cuenta 
tur e aumentonan recien, ta 
aspectonan cu solamente ta 
agrega mas problema pa cu 
vivienda residencial y ta sola- 
mente haci prijsnan di vivi- 
enda mas caro. 
Por lo tanto, por realisa cu e 
problema no ta cu hopi stra- 
nhero tin cas na Aruba, y cu 
tampoco cu e casnan di huur 
vacacional ta afecta mercado 
di viviendia. Esaki realmente 
tin un efecto insignificante. 


Perret-Gentil ta remarca, cu 
esaki no kiemen cu no mester 
di regulacion. Al contrario, 
mester exigi permiso pa por 
establece un maximo di vivi- 
enda vacacional den cierto 
barionan residencial, imple- 
menta normanan mas es- 
tricto di molester di zonido, 
molester di parkeo y di sushi. 


Naturalmente tur vivienda 
vacacional mester cumpli cu 
impuesto di 12.5% Sr. Alber- 
to Perret-Gentil ta desaroya- 
dor di diferente condominio 
renombra na Aruba, CEO di 
BlueAruba Rentals y ta boga 
pa regulacion husto y obhe- 
tivo. Como co-fundador di 
‘Vacation Rentals Profession- 
als of Aruba’ (VRPA), hunto 
ta traha pa concientisa tur 
propetario di vacation rentals 
riba e importancia di eherce 
practicanan profesional pa cu 
e mercado specifico di Vaca- 
tion Rental. 


Skirbi pa Robert Arends 
Kico ta gastonan real di school? 


No por sigui laga gastonan di 
educacion ( school ) worde de- 
termina door di maestro/sindi- 
cato so, door di schoolbestuur so 
of door di Gobierno so. Gobierno 
su rol den e asunto aki mester ta: 
limita gastonan mas cu por pa 
scapa pagado di belasting y pa 
para malgastamento di placa den 
enseñansa. 


Tin mucho “gritería” cada bes cu falta 
placa pa enseñansa y esey mester stop 
pasobra - ban ta serio - nunca placa 
lo ta suficiente pa ningun hende ( ni 
Gobierno ni Schoolbestuur ni Sindi- 
cato/Maestro : PUNTO !) 


Mester yega na un acuerdo fijo entre 
Gobierno , schoolbestuur y sindicato/ 


maestro , “KICO” ( no cuanto ! ) ta 
exacto e loke cu pagadornan di belast- 
ing tin cu carga , kico ta exacto e loke 
cu mayornan/alumnonan tin cu carga 
y kico ta exacto e loke cu schoolbestu- 
ur ( via sponsor ) tin cu carga. 


E “KICO” cu Gobierno (pagador di 
belasting !) tin cu paga , cu mayor/ 
alumno tin cu paga y cu schoolbestu- 
ur ( via sponsor ) tin cu carga , mes- 
ter ta igual pa tur sorto di school na 
Aruba. 


SUGERENCIA (pa maneha cu me- 
nos gasto): 
- determina un mínimo cantidad di 
alumno pa “klas” y pa cada sorto di 
school ; no por habri klas nobo si no 
tin un mínimo cantidad di alumno , 


ademas mester ta “willing” pa com- 
bina klas di diferente schoolbestuur y 
di Gobierno cu otro pa logra e míni- 
mo cantidad di alumno necesario den 
cada klas na un of otro school. 
- Gobierno mester cuminsa paga 
schoolbestuur a base di cantidad di 
alumno pa cada sorto di school y klas. 
- pa loke ta maestro , mester zorg pa 
duna tur maestro tambe e maestro cu 
preparacion special ( cierto vak ) un 
trabao “fulltime” na un of si ta nece- 
sario na mas cu un school den su vak. 
- Gobierno mester considera , como 
responsabel financiero , pa ta e unico 
instancia na Aruba encarga cu tuma- 
mento y pagamento di maestro y tur 
otro empleado , den deliberacion cu e 
schoolbestuur nan. 
- UN instancia , di Gobierno y 


schoolbestuur hunto , mester ta en- 
carga cu compra di tur material pa e 
school nan na Aruba y no Gobierno 
so of cada schoolbestuur so. 
- Gobierno mester acorda e program- 
ma general minimo pa cada sorto di 
enseñansa lagando espacio chikito 
habri pa schoolbestuur/school/mae- 
stro yena cu un propio “input” pa 
completa e programma. 


En general mester pensa pa considera 
tambe pa elimina/limita gastonan riba 
cuenta di enseñansa pa asuntonan so- 
cial y pa gym/natacion na school nan 
y pasa e asuntonan ey pa bario y pa 
clubnan di deporte ! 


Pa pensa ariba sin miedo. 

Sorsaca ta pari 
Awor mester percura pa despues cosecha 


Den 2022 hopi cliente a informa 
Departamento di Agricultura, 
Cria y Pesca (DLVV) cu nan Sor- 
saca no ta pari of e flornan ta cay. 
En bista cu e temporada di secura 
ta anunciando y e floracion di e 
Sorsaca ta catalysa p’esey DLVV 
kier ta precabido y di dilanti avisa 
cu awor ta e momento pa pensa 
ariba e cosecha aki seis luna di e 
mata. 


Un mata hinca den tera na 3 te 5 m di 
distancia ta ofrece amplio espacio pa e 
crece. Ta recomendabel pa dos siman 
despues di e ultimo awasero, kisas 
Februari, pa laga e mata experiencia e 
secura cu por ta e señal pa e cuminsa 
floria. E recomendacion aki ta exigi 
supervision di e doño pa interveni si 
toch ta mustra cu e mata ta haya hopi 
molester di e falta di humedad. Por 
lo general e recomendacion di muha 
un mata ta 5 galon di awa pa siman pa 
mantencion anto algo mas pa produc- 
cion. 


Kisas cuminsa cu dos galon menos y 
mira con e mata ta reacciona. Atrobe 
ta mas recomendabel muha tur e awa 
manera cu solo lanta, di un solo bi- 
aha cu tiki henter e siman pasobra e ta 
pone e mata bira activo den tene awa. 
Mescos ta recomendabel pa muha 
e mata na e dripline. Cu ta un liña 
imaginario cu ta core na e perimetro 
di e sombra di e mata cu ta cay pareu 
cu e troncon. Den caso cu e sombra 
ta cay pega cu di otro mata por scoge 
tambe e perimetro dilanti di e rij di 
mata. E idea su tras ta cu te eybou- 
nan e raisnan cabey ta yega. Esakinan 
ta diferente cu esunnan na e troncon 
cu ta mas bien raisnan grandi cu ta 
tene e palo ariba. E raisnan cabey ta 
esunnan cu primeramente ta absorbe 
humedad y nutrientenan. Aki tambe 
ta e lugar unda cu por fertilisa e mata 
incorporando materia organico un 
pia hundo y hancho. Si e substrato ta 
Klip den cua no por coba un pia hun- 
do, anto e ora un pia halto pero tapa 
cu foyo seco pa evita cu solo ta kima 
e y evapora tur su nutrientenan. Bisa 
un 5 kilo rond di e dianan aki anto 
cu San Juan atrobe. Eynan tambe por 


aumenta e materia organico di e sue- 
lo cu ta bon pa e bida microbial. Por 
aplica fertilisante na lugar di gordura 
di mest pero pa palonan di fruta e no 
ta un necesidad si aplica gordura. 


Si muha e mata pega cu e troncon tin 
mas chance cu esaki ta benta spoor- 
nan di beschim ariba e troncon y in- 
fecta e mata. Spoornan di por ehem- 
pel Antracnosis, un malesa cu por kita 
Sorsaca di floria y pari ta. E ta pre- 
senta durante tempo di floracion na e 
momento cu e mata ta den hopi stress 
y no tin energia pa combati’e. E por 
haci cu tanto fruta jong como blachi 
ta seca y por cai. Na fruta maduro ta 
haña mancha putri net abou di e casca 
di e fruta. E manchanan aki ta bisto 
for di afo. Cu tempo sporonan di e 
fungus ta sali den centro di e mancha. 
Un otro manera di evita Antracnosis 
ta snoei pa solo por drenta y biento 
por pasa. Ora di snoei hende mester 
percura pa e sker ta bon skerpi anto 
ta kita rama te ariba e siguiente rama. 
Sinembargo si mester constata An- 
tracnosis anto e ora e remedi ta usa 
quimico. Semper ta bon si pa piki tur 
fruta contamina y deshaci di nan. Den 
caso cu e Musca di Sorsaca por a coba 
den e fruta un otro tipo di Antrac- 
nosis por aparece den e fruta. Esaki ta 
keda chikito y ta haña mancha rondo 
chikito y despues e fruta ta bira preto. 
E Musca di Sorsaca hende por evita 
door di mara un saco di papel rond di 
e fruta ora esaki ta tres siman di he- 
cha. Igual e practica por yuda tambe 
pa e Musca di Fruta di Mediterraneo. 


Pa ambos ta conta tambe cu mester 
piki tur fruta cu cay di e mata y duna 
bestia di come. Si no tin bestia e ora 
manera ta mara nan den un saco di 
plastic cu prome a revisa si e tin bura- 
co cu ta laga aire pasa, anto lag’e para 
den solo un dia henter pa siguiente 
dia composta den suelo. Frutanan ta 
hala rosea y den solo debi na e tem- 
peratura mas ainda pero si nan rosea 
ta corta pa un saco di plastic nan ta 
soda muri y hoga e bichinan di musca 
paden di nan. Por ultimo e flornan 
di Sorsaca ta hermafrodita (macho y 
hembra alavez) y ta polinisa di crus’e 


hasta cu tin un practica di crusa e flor- 
nan na man. Esta coy e pollen (henter 
e flor tambe por) di un mata y frega 
esaki ariba e stamina di e flor di un 


otro mata. Pa mas informacion inte- 
resadonan por yama DLVV por me- 
dio di number di telefon 5858102 of 
email na info@santarosa.aw. 

Paisnan cu a prohibi Tiktok 


(AP) — Merca y Canada a 
emiti mandato e siman aki 
pa prohibi e uzo di TikTok 
riba telefon di gobierno 
mirando cu preocupacion 
pa privacidad y seguridad 
contra atake ‘cyber’ via e 
app ta aumentando. 


TikTok, cual ta di e compania 
Chines Bytedance, a mantene 
pa basta tempo caba cu e no ta 
comparti informacion di data 
cu gobierno Chines y cu su 
data no ta keda den China. 
Tambe e compania ta nenga 
acusacionnan bisando cu e ta 
colecta mas cu cualkier otro 
compania di red social, y ta 
insisti cu e ta funciona inde- 
pendiente pa su mes un man- 
agement. 


Pero hopi pais ta keda cau- 
teloso di e plataforma y su 
conexion cu China. Aki ta un 
lista cu paisnan y regionnan 
cu a implementa prohibicion 
parcial of total di TikTok: 


India 
India a implementa un pro- 
hibicion riba TikTok y otro 
appnan Chines, incluyendo 
e app di mensahe WeChat na 
2020 pa via di preocupacion 
cu privacidad y seguridad. E 
prohibicion a bin despues di 
un tension entre militar In- 
dio y Chines na un frontera 


na Tibet cu a mata 20 soldaat 
Indio y a herida decenas. E 
companianan a haya chens pa 
contesta preguntanan tocante 
rekisitonan di privacidad y 
seguridad pero e prohibicion 
a bira permanente desde jan- 
uari 2021. 


Taiwan 
Na december 2022, Taiwan a 
implementa un prohibicion 
riba TikTok pa sector publico 
despues cu e FBI a taha cu 
e app ta un riesgo pa segu- 


ridad nacional. Aparatonan 
di gobierno, incluyendo tele- 
fon, tablet y computer no tin 
permiso pa utilisa software 
Chines, cual ta inclui appnan 
manera TikTok, Douyin of 
Xiaohongshu—un app to- 
cante estilo di bida Chines. 


Merca 
E siman aki, Merca a declara 
cu agencianan di gobierno tin 
30 dia pa kita TikTok for di 
aparatonan y sistemanan fed- 
eral pa via di un preocupacion 


pa seguridad. E prohibicion 
ta conta solamente pa apara- 
tonan di gobierno, aunke al- 
gun legisladonan Mericano 
kier tin un prohibicion com- 
pleto. China a zundra Merca 
pa su prohibicion, bisando cu 
esaki ta un abuso di poder di 
estado y ta stroba companian- 
an di otro pais. Mas cu mita 
di e 50 estadonan Mericano a 
prohibi e app den aparatonan 
di gobierno. 


Canada 


Despues di e anuncio di Mer- 
ca, Canada a anuncia dialuna 
cu aparatonan di gobierno no 
mag di uza TikTok, miran- 
do cu esaki por presenta un 
riesgo inaceptabel pa priva- 
cidad y seguridad. Emplead- 
onan tambe lo ta blokia di por 
download e app den futuro. 


Union Europeo 
E parlamento, comision y 
consehado Europeo a im- 
plementa un prohibicion pa 
aparatonan di personal. E 
parlamento Europeo a anun- 
cia nan prohibicion diamars 
cu esaki no tuma efecto cum- 
insando dia 20 di maart. El 
a recomenda legisladonan e 
personal pa kita e app for di 
nan aparatonan personal. 


Pakistan 
Autoridadnan di Pakistan a 
implementa un prohibicion 
temporario riba TikTok al 
menos cuatro biaha desde 
october 2020, bisando cu e 
app ta promove contento in- 
moral. 


Afghanistan 
E liderasgo di Taliban na Af- 
ghanistan a prohibi TikTok 
y e wega PUBG na 2022 pa 
proteha e hobennan contra 
“desviacion.” 


Politica di “speech violento” tin similaridad cu reglanan den pasado 


(AP)—Twitter a revela un 
politica nobo diaranson 
cu ta prohibi “speech vio- 
lento” riba su plataforma, 
aunke e reglanan aki tin 
hopi similaridad cu liñan- 
an di guia contra menasa 
violento cu e compania ta- 
batin prome cu Elon Musk 
a cumpr’e. 


Entre e updatenan, Twitter a 
expande nan politica pa inclui 
un prohibicion di “lenguahe 
den codico”, cual ta referi 
mayoria biaha como “fluit di 
cacho” pa inicia violencia in- 
directo. E compania tambe a 
añadi un regla cu ta prohibi 
“menasanan cu ta causa daño 
na hogarnan di ciudadanonan 
y shelternan, of infrastructura 
cu ta esencial pa actividadnan 
diario of civil.” 


E adicionnan a sosode miran- 
do cu Twitter ta preparando 
pa cumpli cu e reglanan di 
Union Europeo cu lo tuma 
efecto fin di aña. E reglanan 
nobo yama ‘The Digital Ser- 
vice Act’ ta rekeri pa compa- 
nianan di tecnologia controla 
nan plataforma miho pa ma- 


terial cu por promove teror- 
ismo, abuso sexual di mucha, 
speech di odio y spamnan co- 
mercial. 


E politica nobo contra speech 
violento ta bisa cu “comber- 
sacionnan saludabel no por 
florece ora speech violento 
wordo uza pa duna mensahe. 


P’esey nos tin un politica di 
cero tolerancia pa speech vio- 
lento pa mantene e seguridad 
di nos usuarionan y pa pre- 
veni e normalisacion di ac- 
cionnan violento.” 


Pero Twitter tabatin un ver- 
sion di e regla aki caba den 
nan bukinan na october 


2021, un aña prome cu Musk 
a cumpra e compania pa 44 
miyon dollar, segun un de- 
claracion haya riba e website 
via archivo di internet ‘Way- 
back Machine’. E regla bieu 
ta bisa cu Twitter tin “cero 
tolerancia pa menasanan vio- 
lento. Esnan cu ta comparti 
menasa violento lo enfrenta 


suspension inmediato y per- 
manente.” 


Twitter tambe a cambia polit- 
icanan, aunke algun ta parce 
cosmetico. Por ehempel, e 
prohibicion di menasa vio- 
lento y deseo pa daño na un 
persona un grupo a wordo 
yama “comportacion abu- 
sivo” den pasado, pero awo 
esaki ta den un seccion nobo 
yama “politica speech vio- 
lento.” 


E compania a keda cu un 
politica cu ta prohibi cu “in- 
dividualnan wordo ‘misgen- 
dered’ of ‘deadnamed’,” pa 
cual algun activistanan trans- 
genero tabatin e preocupa- 
cion cu esaki lo wordo kita. 


Obviamente, politica ta mes 
un bon cu su implemen- 
tacion. Mirando cu e com- 
pania a perde mayoria di nan 
personal, ainda no ta claro si 
Twitter por mantene su usu- 
arionan na e politicanan nobo 
y bieu. E sistema tabata leu di 
perfecto caba, specialmente 
den paisnan pafo di Merca y 
Europa. 

Container cu material ta na Aruba pa finalisa e trabao di renobacion di 
veld di Kudawecha 


Diadomingo ultimo, Min- 
ister Endy Croes a bishita 
Veld di Kudawecha. Con- 
tainer cu material ta Aru- 
ba, pues e siman entrante 
e proyecto di renobacion 
ta continua. 


Manera ta conoci, Veld di 
Kudawecha 
tabata 
algun 
tempo atras den un situacion 
deplorabel. Desde aña 2021 a 
inicia cu e proyecto di reno- 
bacion di Veld di Kudawecha, 
pero pa motibo cu a keda fal- 
ta material pa sigui traha, no a 
finalisa e trabao. 


Durante aña 2022 a haci pe- 
dido di e materialnan cu a 
keda falta, entre otro yerba 
artificial y net pa “backstop”. 
Ta premira cu dentro di 2 
luna ta finalisa e proyecto 
di renobacion aki y Veld di 
Kudawecha ta den funciona- 
mento back, pa asina brinda e 
hobennan cu ta eherce e de- 
porte di baseball y softball e 
oportunidad cu nan merece. 


Pronto, e deportistanan di 
baseball y softball por sigui 
practica nan deporte riba un 
veld completamente renoba 
y modernisa. 


Secretaria general di COA y vice president di IOC, Sra. Nicole Hoevertsz 
“Nos ta extremadamente orguyoso cu e bishita di Sr. Thomas Bach y e 
delegacion di Panam Sports y Olympic Soldarity na Aruba” 


Secretaria 
general 
di 
COA, sra. Nicole Ho- 
evertsz tambe a hiba pal- 
abra relaciona cu e bishita 
di presidente di Comite 
Olimpico 
Internacional, 
Sr. Thomas Bach y e del- 
egacion di ehecutivonan 
deportivo na Aruba. 


“Nos mester ta orguyoso pa 
varios motibo cu e bishita 
aki. Nos lo bishita e gober- 
nantenan di nos pais, Con- 
seho di Minister unda lo pa- 
pia tocante e importancia di 
deporte y pakiko e bishita di 
IOC, Panam Sports y Olym- 
pic Solidarity ta asina impor- 
tante pa nos isla. Diabierna 
anochi lo tin un evento spe- 
cial unda lo conecta e mundo 
di deporte cu e mundo em- 
presarial”, Sra. Hoevertsz a 
splica. 


Riba diasabra mainta lo bay 
tin diferente actividad dilanti 
di oficina di COA. E caminda 
lo wordo sera y nos lo haya 
presentacion di atletanan y 
diferente deporte. Highlight 
di e mainta ta cu lo inaugura 
e oficina di Comite Olimpico 
Arubano. 


“Diasabra cu hopi orguyo nos 
lo tin e apertura di e oficina 
di Comite Olimpico Aruba- 
no. Pa COA esaki ta un soño 
cu lo bira realidad despues di 
hopi aña. A traha hopi duro 


y danki na e apoyo finan- 
ciero di Comite Olimpico 
Internacional, Panam Sports, 
Olympic Solidarity, Funda- 
cion Lotto pa Deporte, Go- 
bierno di Aruba y di Comite 
Olimpico Arubano mes cu e 
proyecto aki a bira posibel. 
Falta algun detaye pa comple- 
ta pero pa otro siman e ofi- 
cina lo ta den su gloria. Parti 
paden di e oficina tambe lo 
keda restaura unda lo desple- 
ga nos atletanan Olimpico, 
atletanan di e weganan an- 
terior, nos delegacionnan cu 
nan entrada den stadionnan 
rond mundo durante e wega- 
nan bishita, nos atletanan cu 
lo ta bishitando e weganan e 
ciclo aki y tambe nos futuro 
atletanan. Tambe lo tin un 
camber dedica na e uniform 
di COA, un elemento masha 
importante ora di participa na 
weganan”, Sra Hoevertsz a 


enfatisa. 
E la sigui bisando; “E piso 
dilanti COA lo wordo pinta 
colorido cu varios veld de- 
portivo. Bishitantenan tin cu 
sinti un ambiente deportivo, 
sinti cu esaki ta e cas Olim- 
pico y e cas di deporte na 
Aruba. 
E muraya pafor cu ta dedica 
na deporte ta na encargo di e 
artista Paul Wong. Paden tin 
un muraya cu e ‘pictograms’, 
cu ta na encargo di e artista 
Robbie Solognier. Tin tambe 
algun obra di arte di e artista 
Timothy Charles. Arte y De- 
porte ta pues uniendo e edi- 
ficio di COA y esey ta tambe 
ta un aspecto importante. Se- 
gun Nicole Hoevertsz esaki 
ta djis un comienso di e reno- 
bacion cu ta den e fase 1. Den 
e siguiente fase lo construi un 
museo Olimpico pa Aruba 


unda lo invita scolnan pa bin 
conoce e historia di nos atle- 
tanan y nan deporte. Aki lo 
tin tambe workshops, charla 
y reunion unda henter Aruba 
lo sera conoci cu e mundo di 
deporte y su balor. 
Mester bisa cu e famia di 
Comite Olimpico Arubano 
lo tin un encuentro cu e dele- 
gacion di ehecutivonan unda 
COA lo informa di e logro- 
nan, kico por ser spera den 
futuro y kico ta e retonan cu 
nos ta enfrenta den deporte 
na Aruba. Den oranan di at- 
ardi lo bishita un proyecto 
di deporte den Aruba Doet 
unda lo mustra e importancia 
di boluntarismo den deporte, 
den e caso aki caminda ta dre- 
cha un proyecto deportivo. 
Por ultimo COA kier a ex- 
tende un invitacion cordial na 
henter e comunidad di Aruba 


pa yega diasabra mainta di 
9or – 12or y bin presencia un 
bunita celebracion deportivo 
dilanti COA nan oficina den 
Vondellaan. 

Drs. Mervin Wyatt Ras (AVP): 
Mester busca opcion pa un miho trafico aereo entre islanan di Reino 


Dialuna tabata e prome 
dia 
di 
reunionnan 
na 
Corsou cu parlamentari- 
onan di Aruba, manera 
drs. Mervin Wyatt-Ras, 
ta bay atende e siman aki 
den cuadro di e Inter- 
parlamentaire Koninkri- 
jksoverleg (IPKO). Di bi- 
aha a duna inicio na e tra- 
bou, dunando enfoke na e 
manera con por mehora 
e condicionnan di bida di 
nos ciudadanonan. 


Na final di Tripartiet cu del- 
egadonan di Aruba, Corsou 
y St. Maarten ta realisa como 
preparacion, ya caba parla- 
mentario Wyatt-Ras por a 
indica cu a sostene discusion 
y encuentronan fructifero 
“pasobra ta topa e paisnan pa 
trata topiconan cu ta incumbi 
nos tur.” 


Un di topico asina riba e 
agenda tabata esun di trafico 
aereo y con pa haci esaki mas 
frecuente accesibel. Wyatt- 
Ras ta di acuerdo cu actual- 
mente ta costa hopi pa nos 


ciudadanonan biaha di un isla 
pa otro. A discuti esaki tanto 
na Aruba, caminda a haya 
un presentacion como pre- 
paracion pa e Tripartiet, pero 
tambe na Corsou. 
E conclusion ta cu mester pu- 
sha pa gobierno y e particular 
e titular di Transporte explora 
e opcionnan cu por haci cu 
e trafico ta mas frecuente y 
cu un tarifa mas abou. Mes- 
cos ta conta pa e airport tax of 
tourism tax cu ta paga ora di 
drenta y cu esaki tambe mes- 
ter por yega na un palabra- 


cion entre e islanan pa fiha 
un prijs special pa ciudadano 
di Caribe Hulandes. 


Wyatt-Ras a splica cu tin 
aerolinea cu ta haya sosten 
di Hulanda, manera ta e caso 
di Winair, cual ta haci e costo 
pa e ciudadano menos. Sin 
embargo, otronan no ta den 
mesun posicion, pero mester 
por yega na otro opcion. Tur 
cos ta cuminsa door di sinta 
papia al respecto y haya otro 
na mesa pa e gobiernonan 
traha hunto. 


Adicionalmente, e parlamen- 
tario a indica cu a pidi e pa 
obtene e Memorandum of 
Understanding (MOU) cu 
gobierno di Aruba a firma 
na luna di november ultimo 
pa asina pasa door di e deta- 
yenan y por discuti mas am- 
pliamente riba dje. 


IPKO ta tuma luga dos bes pa 
aña; un na Hulanda y e otro 
den un di e islanan di Caribe 
Hulandes. Durante tres dia 
delegacion di miembronan 
di Eerste Kamer y Tweede 
Kamer di Hulanda ta topa 
cu esunnan di parlamento di 
Aruba, Corsou y St. Maarten 
pa delibera riba topiconan di 
interes comun. 


Ta revisando e MOU cu a 
firma recientemente den un 
esfuerso pa motiva gobier- 
nonan pa mehora e trafico 
aereo entre islanan di Reino. 
Un miho trafico aereo entre 
islanan ta transcendental pa 
nos ciudadanonan. 


Parlamentario Darlaine Guedez-Erasmus (MEP): 
Personanan cu limitacion sigur ta un aporte grandi den nos mercado 
laboral 


Na Aruba segun Censo 
2020 nos tin 5359 persona 
cu un limitacion, di cual 
841 ta trahando y 107 ta 
buscando trabao. Tin 4408 
persona cu ta non-actief. 
E grupo aki lo mester in- 
vestiga mas pa sa si nan 
por traha of gewoon nan 
no ta buscando trabao, pa- 
sobra nan ta pensa cu nan 
no ta haya trabao. Vooral 
cu a wordo midi den aña 
2020 (aña di pandemia). 


Como Parlamentario mi ta 
haya sumamente importante 
pa personanan cu limitacion 
haya mas oportunidad pa 
haya un trabao asina tambe 
por ta independiente y tin 
su bienestar propio. Den re- 
unionnan den Parlamento 
mi sa trece hopi biaha e tema 
aki padilanti y riba diferente 
areanan mirando nan necesi- 
dadnan. 


Diaranson 1 maart 2023 di 


7:00 pm - 8:30 pm na Son- 
risa, Pavia 19-b lo tin opor- 
tunidad pa asina personanan 
cu limitacion por acudi pa 
asina papia cu personanan di 


Directie Sociale Zaken, job- 
coach di trampolin pa trabao 
y tambe uitzendbureau basa 
riba e tema di trabao. 
Si acaso ta ricibi gehandi- 


capten uitkering, lo ta im- 
portante pa tey presente, pa 
asina por scucha kico lo por 
haci den e caso aki. Si bo tin 
familiar of conocirnan cu tin 


un of otro limitacion, motiv’e 
pa e por ta presente e anochi 
aki y tambe pa e por busca un 
trabao cu e ta gusta segun su 
habilidad. 


Companianan 
ta 
partners 
hopi importante e anochi aki, 
paso nos mester mas com- 
panianan na Aruba cu ta dis- 
puesto pa duna oportunidad 
pa trabao na personanan cu 
limitacion. Sigur asina ta laga 
nan sinti bon y cu berdadera- 
mente nan ta forma parti di 
nos comunidad. Di otro ban- 
da personanan cu limitacion 
den companianan, ta trece 
un ambiente hopi positivo na 
trabao. 


Mi kier gradici Trampolin pa 
trabao, Sonrisa y Plataforma 
pa hendenan cu limitacion cu 
nan trabao fantastico cu nan 
ta haci pa nos personanan cu 
limitacion. Danki pa boso 
dedicacion. 

Rudy Lampe, Red Democratico 
E aumento drastico di schoolgeld di SKOA no ta hustifica 


Nos por a scucha e dianan aki e 
directora di SKOA hustifica loke 
no ta hustificabel, esta e aumen- 
to drastico di schoolgeld. Siendo 
un organisacion catolico e no tin 
miedo di hasta trece mentira di- 
lanti. E a declara cu ex minister 
Lampe kier a paga e werksters 600 
florin pa luna, un mentira, paso- 
bra ley mes ta stipula cu mester 
paga por lo menos un minimum- 
loon pa esun cu traha full-time. 


E berdad ta cu mayornan tin cu paga 
awor pa e mal maneho financiero 
di SKOA mes. Tur schoolbestuur ta 
ricibi e mesun subsidio pa limpieza di 
scolnan y niun otro schoolbestuur tin 
problema pa tene su scolnan limpi. Ta 
SKOA so tin problema y e problema 
ta SKOA. 


Dia 19 di December ultimo hues a 
dicta 11 sentencia y pa di tantisimo 
biaha SKOA ta perde tur caso den 
asunto di werksters. Hues a dicta den 
tur e casonan aki cu SKOA como 
dunador di trabao no por bay contra 
nan derecho adkiri y SKOA tin cu 
paga tur e gastonan di e proceso cu ta 
suma mas di 20 mil florin. Y no por 
exclui cu tin mas caso na caminda. E 
sentencianan ta bisa tambe cu SKOA 
tin e opcion pa hisa schoolgeld, loke 
ta sosode awor, na final ta pueblo ta 
bay paga pa e mal maneho di SKOA, 
y no e directiva di SKOA cu ta esun 
responsabel. 


Tempo mi tabata minister mi a mus- 
tra SKOA for di 2018 pa SKOA 
cumpli cu ley y SKOA a nenga di haci 
e coreccion y a keda viola ley, ya cu 
SKOA for di 2015 a dicidi riba su mes 
di konkel den PSA y a perhudica Pais 
Aruba pa miyones di florin di un for- 
ma iregular. SKOA a malgasta placa di 
Pais Aruba cu no tabata presupuesta, 
cu no ta aproba pa Parlamento, y cu 
mi ta calcula cu ya ta riba 20 miyon 
florin. 


Ora mi a bay over pa paga subsidio 
conforme ley SKOA a hiba mi corte y 
SKOA a perde e caso na 2020. Despu- 
es ora mi a bay over pa terugvordering 
di te veel ontvangen subsidie SKOA a 
bolbe hiba mi corte y a bolbe perde 
caso na 2021. Pa colmo ta mi mesun 
abogado SEPPA a pidi pa defende e 
werksters y ta gana un caso tras otro 
contra SKOA den 2022. 


Minister President Evelyn Wever 
Croes y minister Endy Croes a pri- 
minti na 2021 na SKOA cu nan si lo 
fix esaki pa SKOA y na 2022, manera 
e vonnis ta bisa, gobierno nobo a di- 
cidi di no cumpli cu nan promesa y a 
ratifica mi decision cu lo paga werk- 


sters conforme exploitatiesusbsidie 
manera ley ta prescribi. No por otro, 
mester cumpli cu ley, a pesar di tur 
promesa falso cu MinPres y minister 
Endy a haci na SKOA. SKOA ta doño 
di trabao y na 2022 a corta e ora den 
cierto beneficionan ya cu un werkster 
di un fundacion subsidia no ta gelijk- 
gesteld na un ambtenaar. Pero hues a 
dicidi cu SKOA no por corta unilat- 
eralmente den e beneficionan ya cu e 
werksternan tin mas cu 5 aña ta cob- 
rando esey, sin cu SKOA a notifica cu 
e no ta parti di nan arbeidsovereen- 
komst, y por lo tanto a bira derecho 
adkiri. 


E sentencianan ta sigui bisa cu SKOA 
debe tambe mas di 5 miyon florin na 
debe atrasa na impuesto. E buraco 
financiero aki di debe di belasting 
SKOA a crea pa tapa un otro buraco 
financiero. Tur empleado di SKOA 
ta contribui cu nan sociale premies, 
belasting etc. y SKOA no tabata draag 
af esaki sino tabata us’e pa paga e sta- 
tus di ambtenaar di e werksters cu 
pa ley nan no tin. Abo docente bo ta 
consciente di esaki? Cu si SKOA bati 
bancarota Departamento di Impuesto 
lo bin cobra e empleado cu no a haci 
afdracht? Y gobierno y parlamento no 
por bin duna Skoa kwijtschelding di 
belasting, pasobra tin e gelijkheidsbe- 
ginsel, ta hopi hende tin problema cu 
pago di impuesto, si SKOA haya kwi- 
jtschelding ta tur hende mester haya 
kwijtschelding di belasting. Boso ta 


ripara awor e magnitud di e problema 
cu SKOA a hinca su curpa aden dor 
di viola ley? 


Abo mayor bo sa cu SKOA ta aumen- 
ta bo schoolgeld, pero SKOA mes no 
kier baha su gastonan. Siendo minis- 
ter mi a propone na SKOA diferente 
forma pa baha su gastonan. Ma pro- 
pone fusering di scolnan di SKOA na 
Playa y San Nicolas, SKOA tin relati- 
vamente mas docente pensionado cu 
por paga segun norma internacional 
cu lo baha gasto, Inspectie Onder- 
wijs a haci e rekensom di un scol di 
SKOA y a resulta cu tin 6 docente 
di mas eynan so dor cu SKOA ta in- 
terpreta e ley di klassegrootte di un 
forma robes, etc. SKOA ta nenga di 
baha su gastonan y p'esey e ta bin co- 
bra abo mayor y bo ta bay paga pa su 
mal maneho. 
SKOA a presenta como solucion 
e conseho di Commissie Oploss- 
ing Rechtspositie SKOA werksters, 
lidera pa mediador di gobierno, cu a 
duna alternativa, sea ta haci tur werk- 
ster ambtenaar trahando na Bureau 
Traimerdia y poni ter beschikking di 
SKOA, of ta paga e werksters manera 
ta paga docentenan conforme salaris- 
subsidie. 


Mi a pidi conseho huridico riba e 
conseho aki y dia 9 di juni 2021 e 
conseho a drenta cu e proposicion 
aki di mediador di gobierno ta contra 
ley. Ley ta exigi pa paga pa limpieza 


di scolnan na fundacionnan subsidia 
conforme exploitatiesubsidie, y tin 
personeelsstop acorda cu Hulanda 
cu no por aumenta e aparato di amb- 
tenaar. Ademas conseho huridico ta 
sigui bisa cu e proposicion di media- 
dor ta discriminatorio, no por duna 
un trato preferencial na SKOA anto e 
otro schoolbesturen ta ricibi un otro 
trato. Ministerraad a bay di acuerdo 
cu e proposicion di mediador, a pesar 
cu mi a presenta un conseho huridico 
en contra y no a tuma mi opinion na 
cuenta. P'esey mi a notifica Goberna- 
dor di Aruba mesora cu Ministerraad 
a tuma un decision contra ley po- 
niendo acerca un copia di e conseho 
huridico. Ke men loke SKOA ta pro- 
pone no ta factibel. 


E directiva di SKOA no kier asumi 
su responsabilidad pa e maneho fi- 
nanciero desastroso aki y no kier 
baha. Un motibo por ta cu un direc- 
tiva nobo por pone e directiva actual 
personalmente responsabel pa e mal 
maneho financiero. P’esey cuesta 
loke cuesta e directiva kier keda. Pero 
ta mayornan, docentenan, demas em- 
pleadonan ta paga e rekening. Si mi 
a haya apoyo di MinPres, Simar, do- 
centenan e tempo ey pa sanea SKOA 
awe SKOA lo no ta den e problema 
aki di ta practicamente bancarota y 
niun werkster lo a perde trabao bao di 
mi maneho, y lo no tabata necesario 
e aumento drastico aki di schoolgeld. 

Resultado Sorteo 
maart 1, 2023 


Cadena Alexander Lottery ta presenta resultado di weganan di suerte 


merdia 




Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
63.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


2154 


Sorteo # 3842 


Sorteo # 716 


x afl. 500,00 


x afl.15,00 
x afl 50.00 


Scorpio 


X5 


029 


x Jackpot 


Sorteo # 3842 
Sorteo # 


Sorteo # 1898 


1764 


1927 


Sorteo # 3842 


4112 


x Jackpot 


x match 4 
x afl. 12,00 


www.lottoaruba.com 


resultado : sorteo 01 Mrt 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6554 
460.000,- 


x Jackpot 
x Match 4+ 


Proximo Jackpot 


X2 


7739 


Afl. 420.000,- 




24 
Letter 
G 
4 


0 
0 
8 


237 


0 
4 


190 


0 
0 
0 
0 
0 



7 



X2 
08-13-25-27-30 


11-18-19-20-21 


0479 


www.lottoaruba.com 


resultado : sorteo 01 Mrt 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7196 
480.000,- 


x Jackpot 
x Match 4+ 


Proximo Jackpot 


X3 


581 


x Jackpot 


Sorteo # 7881 
Sorteo # 2367 


Sorteo # 1630 


9963 


1020 


Sorteo # 6925 


6674 


x Jackpot 


x match 4 
x afl. 12,00 


2099 


Sorteo # 5684 


Sorteo # 614 


x afl. 500,00 


x afl.15,00 
x afl 50.00 


Acuario 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


x Match 4 
65.000,- 


Proximo Jackpot 


Sorteo # 


Sorteo # 6048 


Afl. 420.000,- 


anochi 


diario 
Korsou 
super4 
flamingo 


8052 
9736 
3937 
3718 
5757 
9741 
super5 
0863 
7298 
9052 
- 
6736 


Diasabra 4 di maart 2023, pa 
7am tin Santa Sacrificio di 
Misa na Kapel di Alto Vista 


Santo Rosario ta cuminsa 
resa pa 6.15 am 


Den Kapel di Cas Curason 
di Maria na San Nicolas. 
(Blue 
Army)tambe 
tin 
Santa Rosario Prome cu 
Santo Misa ta resa Santo 
Rosario pa 6.15 “Misterio 
Gososo”, despues ta sigi cu 
Salve Regina. 


Ta invita e pueblo di Aruba, 
devoto y fielnan pa asisti 
na e Santo Rosario prome 
cu Santo Sacrificio di Misa. 
Cu Mama Maria intercede 
pa nos na nos Tata Celestial. 
Papa Francisco ta haci un 
suplica na mundo pa resa e 
Santo Rosario, nos ta den un 
tempo di crisis cu tanto suf- 
rimento. Noticianan for di 
Ukraïna ta di lamenta, span- 
toso pa mundo henter. 


Na Brazil tin hopi tristesa 
pa perdida di bida humano. 
Hesus tene piedad pa henter 
mundo. Ban purba di haci 
un curashi diasabra mainta 
trempan pa ofrece nos ora, 
nos oracion y asisti na Santa 


Misa y resa pa tur esnan cu ta 
leu di nan Creador. Laga nos 
resa pa necesidad di Iglesia 
Universal, pa Papa Francisco, 
Obispo Luis Secco, tur sac- 
erdote, Diacono y laiconan 
cu ta hiba e bon noticia pa 
e pueblo di Dios. Pa nos 
Gobernantenan y tur persona 
cu ta carga responsabilidad pa 
nos pais Aruba. 


Cu Dios bendicion nos isla. 
Cu Ta reina paz, respet den 
tur hogar, respet unda cu bo 
ta. Laga nos ta mas humilde 
un pa otro. Resa pa enfermo- 
nan cu a bay pa exterior pa 
busca nan salud. Cu pronto 
nan regresa cerca nan famia 
pa nan por gosa di un bon 
salud. Cu Dios manda awa- 
sero saludabel pa nos suela 
seco. Cu sin fin di awasero 
muha mata y palonan den 
mondi cu nan raisnan pro- 
becha di esaki, nan ta sclama 
pa awa bendiciona di cielo. 
Bendiciona nos pueblo di 
Aruba. 


Rotary Club Aruba a start cu e benta di rifa pa recauda fondo 
pa yuda nos comunidad 


Durante e ultimo parada 
nan di Aruba su Carnaval 
por a nota cu e miembro- 
nan di Rotary Club Aruba 
tabata ya activo bendien- 
do ticket pa e grandioso 
rifa di Fiesta Rotaria 2023. 


Tur buki di rifa ta afor y cla 
pa benta. Manera pa basta 
aña caba na final di e Fiesta 
Rotaria ta saca e numbernan 
ganador pa e rifa. Tur aña 
tin premionan atractivo na 
unda bo por gana un di e 14 
tremendo premio. E buki- 
nan di rifa ya ta obtenibel 
cerca tur miembro di Rotary 
Club Aruba. E premionan ta 
varia di un auto ultimo mod- 
elo 2023 Chevrolet Groove, 
Tickets Aruba pa Medellin, 
iPhone 13 y gift certificates 
di Kooyman, Boolchand’s, 
Ling & Sons, AMC Unicon, 


Weekend Stays na Divi Re- 
sort Aruba y 6 premio di 500 
Florin cash. 
Despues di 3 aña di pandemia 
cu no por a organisa e tre- 
mendo Fiesta Rotaria, e aña 
aki si Rotary Club Aruba ta 
den full preparacion organisa 
e popular Fiesta Rotaria pa di 
40 aña. Esaki lo tuma lugar 
ariba diadomingo 2 di april 
2023. 


Fiesta Rotaria ta e evento di 
mas grandi di Rotary pa re- 
cauda fondo. E fondonan 
aki lo wordo reparti entre 
diferente fundacion y organi- 
sacion den nos comunidad. 
Kiermen cu cada compra di 
un rifa abo ta aporta na nos 
comunidad. 
Pa compra di ticket por tuma 
contact cu cualkier miembro 
di Rotary Club Aruba of e 


pagina nan social di Rotary 
Club of Aruba riba Facebook 
y Instagram. 

TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TABENDE 
1 printer Canon Fls.50 
1 kingsize bed 180 x200 Fls.600 
1 Lasko windmachine (fan di 
vloer) Fls.75 
Tel.560 8929 


__________________________________________ 
SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 


handy man. 
Tel.742 6250 
____________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 


hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA HUUR 
1 Kamer, independiente cu baño 
y cushina. Muebla, awa, Cable y 
Coriente inclui. 
500 Florin pa Luna & 100 Florin 


borg. Pos Chiquito, pega cu santa 
Famia school. 
Contact via wtzapp 7447717 - Lis 


obituario 
a22 


Diahuebs 2 Maart 2023 


Laga tur locual mi a laga atras, keda bunita den 
boso curazon y como recuerdonan. 


A fayece christianamente: 


Eusebia Kelly-Boekhoudt 
mihor conoci como Chefa y Dudu 
Viuda di Pedro Kelly 
* 14.08.1929 – †23.02.2023 


Na nomber di su 
Yiunan: Nata y Richard Simon – Kelly 
Vilma Kelly y Claudio Quant 
Hubert y Roosje Kelly- Engelhart 
Ronnie Kelly y Miriam Croes 
Su nieto y nietanan: 
†Bruce y Sharine 
Lande Wernet, Jeremy Josue Kelly, Kavey y 
Shamila Yarzagary-Oduber, Rullienne Arends y 
Lisvienne Maduro, Ruella Arends y Sebastiaan 
Voskuil na Hulanda, Gillian Kelly y Patrick 
Kelly , Gilbert Kelly y Nilsida Garay, Kiandra 
Kelly y Joshua Pers, Giandra Kelly y Leansy 
Brete 
Bisnieto y nietanan: Jeremy y Mykaella Kelly, 
Kay-Linn, Kyziah,Keano, Kaymon y Odin 
Yarzagaray, Nixienne Kelly, Amarii Kelly 


Su rumannan: 
Chanita Hernandez- Boekhoudt & Famia 
Mathilda Paskel – Boekhoudt & Famia 
Alfonso ( Boechi) Boekhoudt 
Juanita ( Chichi) Boekhoudt 


Celsa y Donny Tjen-A-Kwoei – Boekhoudt 
Su rumanan Den Feliz Memoria: 
Maria, Jossy, Lina, Candido, Florita, Choncho, 
Rika y Richi 


Swa y Cuñanan: Nestor Henriquez, Juan Kock, 
Ramona Boekhoudt-Kelly, Mena Boekhoudt- 
Ruiz 


Su amiga y ayudante di cas: Yosmar Lemus 


Meskos cu sobrino: Leoncio Kelly & Famia 


Su sobrino y sobrinanan, prima y primonan, 
amigo y amiganan, bisiñanan.conocirnan. 
Demas Famia Kelly, Boekhoudt, Thiel, Lampe, 
Donata, Henriquez, Tromp, Kock, Ruiz, 
Maduro, Hernandez , Paskel Tjen a Kwoei, 
Briezen. 


Ta invita tur famia y conocirnan pa asisti na e 
acto di entierro cu lo tuma lugar Diasabra 04 
maart 2023 E defunto ta reposa di 9or pa 11 or 
di mainta na Misa Sta Filomena, Paradera y ta 
Sali pa Santana Catolico na Oranjestad.. 


Nos ta pidi nos disculpa si den nos tristeza por 
a lubida algun famia 


Despues di entierro no ta ricibi bishita di 
condolencia na cas 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento 
di nos ser stima: 
Sr. Antonio Koolman 
Cariñosamente yama “Cholin of Dingi” 
Ex trahador di LAGO 
*27-07-1928 - †26-02-2023 


Na nomber di su casa: 
Nena Koolman-Wernet 
Yiunan: 
Silvia Koolman y Humphrey Curiël 
†Mildra y Steven Orman-Koolman 
Juan Koolman 
Maria y Luis Hunt-Koolman 
Edwin Koolman y Jacqueline Esser 
Merita y Koos Veel-Koolman 
Eric y Susita Koolman-Dirks 
Rumanan: 
†Maria Krozendijk-Koolman y famia 
†Placido Koolman y famia 
†Josefa Gomes-Koolman y famia 
†Demetrio Koolman y famia 
†Rafael Koolman y famia 
†Angelina Koolman 
†Rosaria Koolman 
Nieto & Nietanan: 
Silviene Curiël 
Ravic Curiël y Shouraine Croes 
Rosanne Orman y famia 
Dave y Shamila Orman-Ramnandanlal 
Linsy Hunt y Haime Martinez 
Jean-Louis Hunt y Rachelle de la Cruz 
Anthony Veel 
Maribel Veel 
Derrick Koolman y Maryline Boekhoudt 
Darelyn Koolman 
Darrel Koolman 
Bisanieto & bisanietanan: 
Rashlaine y Rashid Curiël 
Yulisa y Jayro Oemraw 
Jayden y Liomar Orman 
Liam Martinez 
Rae-Jean y Jayton Hunt 
Ivy Tromp 
Swa & Cuñanan 
Tanta & Omonan, Sobrino & Sobrinan, Primo & 
Primanan, Ihanan 
Bisiñan: 
Miriam Geerman y famia 
Hilda Geerman y famia 
Annie y Galeta Maduro y famia 
Nivia y Enriqueta Loopstok 
Amiganan di Cas: 
Filomena Varis 
Maria Ras 
Fabia Wernet 
Pedro Ras 
Famianan: 
Koolman, Wernet, Curiël, Veel, Hunt, Dirks, Krozendijk, 
Martinez, Vrolijk, Dirksen, Esser, Varis, Orman, Croes, 
Tromp, Gomes, Kelly, Danje, Boekhoudt, de la Cruz, 
Maduro, Loopstok, Ras, Chirino, Sofia, Kock, de Cuba, 
Werleman, Geerman, Dania, Ramnandanlal, Oemraw, 
Lacle, Jacobs. 


Nos ta pidi disculpa si den nos momento di tristeza nos 
por a lubida di menciona algun nomber di famia. 


Ta invita pa acto di condolencia y entiero cual lo tuma 
lugar diahuebs 2 di maart 2023 di 2’or pa 4’or di atardi 
na Misa Inmaculada Concepcion na Sta Cruz. Despues 
lo sali pa Santana Catolico na Sta Cruz. 


‘No tuma vengansa ni warda rencor 
contra bo paisano. Al contrario, 
stima bo prohimo manera boso mes’. 
Levitico 19:18 


Primo y primanan ta anuncia fayeci- 
mento di nos prima stima: 
Myloushka Natasha 
Wernet Burleson 
15 – 10 – 1971 - 24 - 02- 2023 


Na nomber di su 
Esposo 
: Clem Nildo Wernet 


Yiunan 
: Nildo Junior Wernet 


Niloushka Wernet 
Manera yui : Ruby Schwengle y yiunan 


Mayornan: Henry y Maria Burleson-Helder 


Suegro/a : Mario y Lidia Wernet Bislip 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Primo/anan : 
Elvis Zichem y famia, Glenda Dirks-Zichem y famia, Yvette Zichem 
y famia, Debby Kock y famia, †Lily Zichem, Franklin Zichem, Mu- 
riella (Ella) Perrotte-Jacobs y famia, Sherwin Jacobs y famia, Nicole 
Jacobs y famia, Kenrick Jacobs, Leslie Jacobs, Suzanne Garcia-Burleson 
y famia, Charaima Burleson, Sunhail Nicolaas-Burleson y famia, Lud- 
wig Burleson y famia, Joshua Burleson y famia, †Maureen Burleson, 
Allric Kock y famia, Joanne Kock y famia, Miguelito Burleson, Farah 
Reyes y famia, Suhaila Reyes y famia, Alex Arends y famia, Ru- 
dolf (Dopi) Arends y famia, Robert (Roy) Arends y famia, Franklin 
(Kinchi) Arends y famia, Noriza (Popy) Hoo-Helder y famia, Richard 
(Gigi) Helder y famia, Julissa (Liesje) Helder y famia, Gregory Helder 
y famia, Maikel van Cleef y famia, Sandra van Cleef y famia, Karel van 
Cleef y famia, John van Cleef, Sherlines Maccow- Schoobaar y famia, 
Ronald Helder y famia, Reynold Helder y famia, Randolf Helder y 
famia, Gwenn Davelaar, Golda Candelaria-Davelaar y famia, Richard 
Boekhoudt y famia, Reginald Boekhoudt y famia, 


Oportunidad pa condolencia: diabierna 3 di maart 2023 na Royal Fu- 
neral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di maart 2023 
na misa Pro Catedral San Francisco di 1:00 pa 4:00 pm, despues lo sali 
pa Santana catolico na Playa. 


Enbes di flor of krans un donacion pa Wilhelmnina Kankerfonds lo 
ta altamente aprecia. Pa e gesto aki lo tin un box disponibel den misa. 


Myloushka su deseo ta pa bin bisti na colornan alegre. 


A23 
Diahuebs 2 Maart 2023 
obituArio/servicio 


‘No tuma vengansa ni warda 
rencor contra bo paisano. Al 
contrario, stima bo prohimo 
manera boso mes’. 
Levitico 19:18 


Myloushka Natasha 
Wernet Burleson 
*15-10-1971 - †24 - 02- 2023 
Esposo 
: Clem Nildo Wernet 
Yiunan 
: Nildo Junior Wernet 


Niloushka Wernet 
Manera yiu: Ruby Schwengle y yiunan 
Mayornan: Henry y Maria Burleson-Helder 
Rumannan: Anoutcka y Raymond Koolman 
Ryangela y Antony Lanoy-Maduro y yiunan 
Sobrino/nan: 
Roshan Wernet y Gilmarie Jansen y yiunan 
Seychella Koolman 
Randall Wernet y Mayla Ridderstap y yiu 
Andre Wernet y Ginayla Hernandez 
Gillian Wernet y Jurney Tromp 
Roxanne y Roxienne Wernet 
Azair Koolman 
Tanta/Omo: 
†Walter y †Alba Arends-Albus y yiunan 
Nicasio y †Lidia Helder-Loopstok y yiunan 
†Angela y †Frans van Cleef-Helder y yiunan 
†Seferina y Hubert Schoobaar-Helder y yiu 
†Marcolino Helder 
†Juan Rafael y †Rosa Helder-Tromp y yiunan 
Benita y Virgilio Davelaar-Helder y yiunan 
Miriam y Richard Boekhoudt-Helder y yiunan 
†Edwin y Cornelia Zichem-Bergen y yiunan 
Olga y †Nicolas (Chito) Jacobs-Zichem y yiunan 
Greta (madrina) y †Otilo Jacobs-Zichem y yiunan 
†Ludwig (Padrino Luty) y Annie Burleson-Zievinger y yi- 
unan 
Theodore (Theo) y Carla Burleson-Huijgen 
Antoinette (Netty) Burleson y Franklin Kock y yiunan 
†Edgard y Gina Burleson-Werleman y yiu 
†Imelda Burleson 
†August (Popoy) Reyes y Marla Rodriguez y yiunan 


Suegro/a 
: Mario y Lidia Wernet Bislip 


Swa/Cuña: Robert y Angeline Wernet-Jeandor 
Roland y Reinalda Wernet-Ras 


Omo grandi: 
Anton y Martha Burleson-Labeille y yiunan 
Boy y Aura van Ommeren-Croes y yiunan 


Ihanan 


Demas famia y conocirnan: Burleson, Wernet, Helder, 
Zichem, Perrotte, Dirks, Garcia, Nicolaas, Jacobs, Reyes, 
Paula, van Ommeren, Bergen, Kelly, Zievinger, Huijgen, 
Kock, Werleman, Hughes, Koolman, Rodriguez, Becker, 
Komproe, Rodriquez, Marchena, Toppenberg, Hoo, Arends, 
Davelaar, van Cleef, Schoobaar, Maccow, Boekhoudt, Mid- 
dendorp, Hirschfeld, Franciscus, Alvarez, Obispo, Cande- 
laria, Albus, Tromp, Donata, van der Biezen, Constancia, 
Dirksz, Thode, Kelly, Luydens, Vingal, Maduro, Geerman, 
Kamperveen, Reinoso, Rasmijn, Noguera, Bislip, Ras, Jean- 
dor, Croes, Franken, Croeze, Krozendijk, Maduro, Hessing, 
Kelly-Hsing, Lanoy,Snijders, Hoek y bisiñan 
Ex coleganan di H.O.H especial kinderafdeling, coleganan di 
Colegio EPI, especialmente Unit Salubridad y Servicio 
Personanan special: Sandra Geerman, Janine Dirksz-Madu- 
ro, Sharlene Hassell, Rene Molano Vergarra y famia, Tante 
Ayleen Snijders-Tromp y Yola Snijders, Maritza Verstappen- 
Wever, Janine Quant, Eeman Baroud, Damira Odor, Luis 
Rodulfo, Rimmie Tromp, Juliete Peterson 
Grupo di orashon: Cristo ta Amor, especialmente Reina, 
Dorothy, Vivian, Daphne 


Wilhelmina Kankerfonds: Sandra Koolman, Arelis Gonzalez, 
Lola Geerman, Dr. Marcel Ho-Kang-You, Dr. Selene Kock 
Oportunidad pa condolencia: diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di 
maart 2023 na misa Pro Catedral San Francisco di 1:00 pa 
4:00 pm, despues lo sali pa Santana catolico na Playa. 
Enbes di flor of krans un donacion pa Wilhelmnina Kanker- 
fonds lo ta altamente aprecia. Pa e gesto aki lo tin un box 
disponibel den misa. 


Myloushka su deseo ta pa bin bisti na colornan alegre. 


Laga tur locual cu mi encontra na caminda 
ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos ta anuncia cu a 
fayece: 


Rey Tromp 
*28-10-1951 - †26-02-2023 


Acto di despedida ta wordo anuncia despues. 


Ultimo siman pa inscribi pa e workshop di 
dibuho dicta pa e maestro artista Efrem Angela 


Dibuho por ta un vinculo directo na nos 
pensamentonan. Nos ta hacie ora nos papia riba 
telefon y cuminsa pinta algo, ora nos ta sinti laf 
nos ta scratch linea riba papel, of studiante riba 
nan lessenaar. E por ta un herment asina util pa 
cuminsa brainstorm of plania un proyecto. 


Tin tecnicanan cu por usa como un prome stap, algun 
biaha pa pinta, otro pa storyboard pa pelicula. E lesnan 
ta bay revolve rond di haci e mannan los y kenta e 
pensamentonan. Lo unico cu mester ta pa cuminsa. 
Cada persona ta usa su dibuho pa diferente motibo. 
Nos ta bay explora e meta di dibuho, sea ta pa pasa na 
otro medio of como un meta riba su mes. 


E metodonan cu ta usa ta diferente tambe. Tur hende 
tin un herment faborito: pen,stift, potlood of bleki di 
spray paint. Tin tecnicanan preferi tambe, algun gusta 
movementonan repetitivo y otronan un forma mas 
slow di dibuha. Hasta e material riba cual ta dibuha ta 
importante. Mi semper tabata dibuha riba mi lessenaar 
na scol, hopi biaha hincando mi mes den problema, 
pero pa mi nada ta miho cu e sentimento di un potlood 
riba un mesa di palo of un stift riba muraya. Mi ta 
spera cu e lesnan ta bay yuda pa compronde pakico 
nos ta haci dibuho: sea pa medita, pa brainstorm of 
pa cuminsa un proyecto manera traha storyboard, 
pelicula of comico. Nos ta bay usa esey como punto 
di salida y bay dilanti for di eynan. 
Efrem ta un artista hoben kende prome a studia na 
Ateliers ’89 y despues a keda acepta na Gerrit Rietveld 
Academie na Amsterdam unda el a completa su 
estudio cu exito. Na e momentonan aki Efrem ta basa 
na Paris, Francia unda e ta activo como artista. 


Nos ta contento cu Efrem a bin back Aruba pa duna e 
tayer aki, Ateliers ’89 ta expresa. 


Gradicimento 


Leyda Martinez 
Clinica de belleza Leyda 


Nos di famia kier a gradici 
tur persona cu di un of 
otro manera a mustra nan 
atencion, amor y cariño 
atencion, amor y cariño 
durante bida, enfermedad y 
entiero di nos defunto stima. 


Tambe na tur esnan cu a manda whatsapp, a hasi jamada 
nan telefonico, esnan cu di un manera of otro a tuma 
contact cu nos, tambe na cada un persona cu a duna un 
man den e momento nan dificil. 


Danki 
Danki na tur su clientenan y persona cu a bin Aruba for di 
otro pais y tabata presente durante e momento nan dificil. 


Na Mila y Nilton, y otro trahadornan di Ad Patres Funeral 
Home pa nan bon servicio y atención. 


Boso muestra di atencion tabata un gran consuelo pa nos 
famia. 


internacional 
a24 


Diahuebs 2 Maart 2023 


Accidente di trein ta mata 32 persona y herida al menos 85 na Grecia 


(AP) — Un trein di pasa- 
hero transportando cen- 
tenares di persona a boks 
na velocidad halto contra 
un trein di carga den un 
accidente cu candela den 
nort di Grecia, matando 
32 persona y heridando al 
menos 85, oficialnan a bisa 
ayera. 


Varios bagon a descarila y al 
menos tres a pega na candela 
despues di e boksmento cer- 
ca di e pueblo di Tempe riba 
diamars tiki prome cu mey 
anochi. Teamnan di rescate 
a ilumina e escena cu flood- 
light prome cu salida di solo 
ayera, mientras nan tabata 
busca franticamente door di 


e escombronan den huma pa 
sobrevivientenan. 


Sobrevivientenan a bisa cu 
varios pasahero a keda benta 


door di bentana di e bagon- 
nan di e trein pa motibo di e 
impacto. Nan a bisa cu otro- 
nan a lucha pa libera nan mes 
despues cu e trein a descarila 


y a bal dal den un campo cer- 
ca di e railnan como 380 kilo- 
meter nort di Athens. 
Testigonan na e escena a bisa 
cu ambos trein a keda com- 
pletamente destrosa. 


E treinnan a crash net prome 
cu e Vale of Tempe, un area 
cu ta separa e regionnan 
di Thessaly y Macedoria. 
Gobernador di area Thessaly, 
Costas Agorastos a bisa tele- 
vision Griego cu e dos trein 
a boks na velocidad halto. 
“Bagon uno y dos no ta existi 
mas, y e di tres a descarila,” 
el a bisa. 


Rescatistanan 
bistiendo 
lampi riba cabes a traha den 


huma diki, sacando pida di 
metal kibra for di e bagon- 
nan pa busca pa hende atrapa. 
Otronan a busca den e campo 
cu flashlight y a check bao di 
e escombronan. Ta kere cu 
varios di e fayecidonan tabata 
den e area di restaurant cerca 
di e parti dilanti di e trein di 
pasahero. 


Oficialnan di hospital den e 
ciudad cercano di Larissa a 
bisa cu al menos 25 di e heri- 
donan tabatin herida serio. 


E posibel causa di e accident 
no tabata claro inmediata- 
mente. Dos oficialnan di trein 
tabata siendo interoga pa po- 
lis pero no a keda deteni. 


Taiwan ta bisa cu a manda 25 avion y tres barco Chines na e isla 


(AP) — China a manda 25 
avion si guera y tres barco 
den direccion di Taiwan 
ayera mainta, segun min- 
isterio di Defensa di e isla 
a bisa, mientras tension- 
nan ta keda halto entre 
Beijing y e sostenedor mas 
grandi di Taipei, Washing- 
ton. 


E ministerio a bisa cu 19 di e 
avionnan aki a crusa den zona 
di identificacion di defensa 
aereo di Taiwan mientras cu 
e barconan tabata continua 
operando den Estrecho di 
Taiwan. A bisa cu Taiwan a 
responde door di manda bar- 
co, avion y activa sistemanan 
di defensa misil na costa pa 


“monitor di cerca y respon- 
de.” 


China ta ehecuta incursion- 
nan asina a base casi diario, 
parti di loke ta considera tac- 
ticanan di “zona shinishi” cu 
meta pa intimida y gasta ekipo 
di Taiwan, cansa su personal y 
degrada moral publico. 
Esakinan tambe ta inclui 
guera cibernetico y campa- 
ñanan di desinformacion, 
hunto cu un impulso sin fin 
pa priva Taiwan di aliadonan 
diplomatico. 


Taiwan a responde door di 
mehora su flota di jet F-16 
y bestel 66 mas di e avion- 
nan for di Merca, mientras a 
cumpra un variedad di otro 
arma y a extende su termino 


di servicio militar obligatorio 
pa tur homber, di cuatro luna 
pa un aña. 


E incursionnan di ayera ta- 
bata relativamente modesto 
pa standardnan recien. Du- 
rante weekend di Dia Nacio- 
nal di China na 2021, Beijing 
a manda 149 avion militar 
sur occidente di Taiwan den 
formacion di atake. Na au- 
gustus, como respuesta na un 
trip na Taiwan di e presidente 
di Congreso Mericano e tem- 
po ey, Nancy Pelosi, China a 
ehecuta ehercicionan di guera 
rond di e isla simulando un 
blokeo y a lansa misil riba dje 
den Ocean Pacifico. 


Ehercito Israeli ta mata Palestino na West Bank 


(AP) — Trupanan Israeli a 
aresta tres Palestino ayera 
sospecha di ta involucra 
den e asesinato anterior- 
mente e siman aki di un 
Mericano-Israeli 
mien- 
tras un di cuatro persona 
a keda tira mata mientras 
tabata huy di e escena di 
un accion den dia na un 
campo di refugiado den 
West Bank, ehercito a bisa. 


E accion di aresto den cam- 
po di refugiado Aqabat Jaber 
cerca di Jericho a yega mien- 
tras parlamento Israeli a duna 
aprobacion inicial pa un pro- 
puesta pa impone castigo 
di morto riba Palestinonan 
condena di atakenan mortal. 
Un minister top den gobier- 
no ultra-derechista na Israel, 
mientras tanto, a yama pa 
“eliminacion” di un pueblo 
Palestino den West Bank ocu- 
pa unda ocupadornan Hudiu 
a bay den accion e siman aki. 


Agencia noticiero oficial Pal- 
estino Wafa a reporta cu e tres 
Palestino tambe a keda herida 
den e accion na campo Aqa- 


bat Jaber. 


Lidernan Israeli a bisa cu e 
hombernan aresta tabata sos- 
pecha den e asesinato di Elan 
Ganeles, un Israeli-Mericano 
di 27 aña di edad kende a ser 
tira mata mientras tabata core 
riba un autopista na West 
Bank cerca di e campo di re- 
fugiado dialuna. 


Ehercito Israeli a bisa cu a 
ricibi inteligencia tocante e 
ubicacion di e sospechosonan 
y a para rond di e cas. Imagen- 
nan di camara di seguridad 
comparti riba Twitter door di 
un legislador Israeli ta parce 
di a mustra un team di for- 
sanan special Israeli saliendo 
di un van blanco prome cu e 
arestonan. 


E accion a coincidi cu funeral 
di Ganeles den ciudad Israeli 
di Raanana. 


